
SE  SIDE  28 


PÅ  OMSLAGET 

På  forsiden:  VDR-emblemet,  som  her  vises  af  Lai  Kuan-wen, 
afspejler  den  kærlighed  til  sandheden,  som  udtrykkes  af  de 
hellige  i  Taiwan,  når  de  ser  på  Kirkens  vækst  på  deres 
»smukke  ø«.  Se  »Taiwan:  Fire  årtiers  tro«,  side  28.  (Foto: 
Christopher  K.  Bigelow), 

LILLE  UAHONAS  FORSIDE 

Wallace  og  Brian  Githehu  er  sidste  dages  hellige  pionerer  i 
deres  afrikanske  hjemland.  Se  »Wallace  Githehu  fra  Nairobi  i 
Kenya«,  side  2.  (Foto:  Barbara  Jean  Jones). 


ARTIKLER 

2       BUDSKAB  FRA  DET  FØRSTE  PRÆSIDENTSKAB:  LIVETS  FORPLIGTELSER 

PRÆSIDENT  GORDON  B.  HINCKLEY 

1  2      »VI  PRISER  JO  DEM  SALIGE,  DER  HOLDT  UD« 

1  4      AT  UNDERVISE  OG  LÆRE  VED  ÅNDEN      ÆLDSTE  DALLIN  H.  OAKS 

25  BESØGSLÆRERINDEBUDSKABET:  GUD  TALER  TIL  SINE  BØRN 
VED  PERSONLIG  ÅBENBARING 

26  KYSKHEDENS  VELSIGNELSER     VANESSA  MOODIE 

28      TAIWAN:  FIRE  ÅRTIERS  TRO      CHRISTOPHER  K.  BIGELOW 
42      TEMPELVELSIGNELSER:  PÅ  JORDEN  OG  I  EVIGHEDEN 

ISÆR  FOR  UNGE 

8      VANDRE  I  TRO:  UNGE  BÆRER  VIDNESBYRD  OM  HERRENS  GODHED 

39  MORMONOTE:  ALTID  ERINDRE  HAM 

40  OPDAG  OG  OPBYG  DINE  TALENTER 

MARISSA  D.  THOMPSON  OG  JANNA  NIELSEN 

46      TEMPELGÆNGER-TYPEN      TAMARA  LEATHAM  BAILEY 


LILLE  LIAHONA 

2  FÆLLESTID:  »FØLG  MIG«      SYDNEY  S.  REYNOLDS 

4  SMÅ  VENNER:  MICHAEL  HJÆLPER  TIL      VILO  WESTWOOD 

6  SØSTER  STRATTONS  MIRAKEL      DIANE  K.  CAHOON 

8  BARE  FOR  SJOV:  FØR  OG  EFTER      SHAUNA  MOONEY  KAWASAKI 

1  0  FIKTION:  SARAS  HOBBY      CHERYL  FUSCO 

1  3  UNDLADELSESSYNDER      PRÆSIDENT  JAMES  E.  FAUST 

1  4      NYE  VENNER:  WALLACE  GITHEHU  FRA  NAIROBI  I  KENYA 

BARBARA  JEAN  JONES 


KOMMENTARER  FRA  LÆSERNE 


Mai  1999.  148.  årgang.  Nummer  5 
LIAHONA  99985  110 

Jesu  Kristi  Kirke  af  Sidste  Dages  Helliges  officielle 
tidsskrift  pfi  dansk. 

Det  Første  Præsidentskab:  Gordon  B.  Hinckley, 
Thomas  S.  Monson,  James  E.  Faust 

De  Tolvs  Kvorum:  Boyd  K.  Packer,  L.  Tom  Perry, 
David  B.  Haight,  Neal  A.  Maxwell,  Russell  M.  Nelson, 
Dallin  H.  Oaks,  M.  Russell  Ballard,  Joseph  B.  Wirthlin, 
Richard  G.  Scott,  Robert  D.  Hales,  Jeffrey  R.  Holland, 
Henry  B.  Eyring 

Redaktør:  Marlin  K.  Jensen 

Vejledere:  Jay  E.  Jensen,  John  M.  Madsen 

Curriculum  Department: 

Adm.  direktør:  Ronald  L.  Knighton 
Redaktionel  leder:  Richard  M.  Romney 
Grafisk  leder:  Allan  R.  Loyborg 

Redaktion: 

Chefredaktør:  Marvin  K.  Gardner 
Redaktør:  R.  Val  Johnson 
Assisterende  redaktør.  Roger  Terry 
Redaktionsmedarbejder:  Jenifer  Greenwood 
Planlægning:  Beth  Dayley 
Tidsskrifrasssistenr:  Konnie  Shakespear 
Redafcfionsassistenr:  Lanna  J.  Carter 

Design: 

Grafisk  leder,  tidsskrifter:  M.  M.  Kawasaki 

Art  Director:  Scott  Van  Kampen 

Seniordesigner.-  Sharri  Cook 

Designer:  Tadd  R.  Peterson 

Produktions/eder:  Jane  Ann  Peters 

Produktion:  Reginald  J.  Christensen,  Thomas  S.  Groberg, 

Denise  Kirby,  Jason  L.  Mumford,  Deena  L.  Sorensen 

Digital  Prepress:  Jeff  Martin 

Abonnementsafdeling: 

Leder:  Kay  W.  Briggs 
Distributionschef:  Kris  Christensen 
Manager:  Joyce  Hansen 

Liahona: 

Redaktør:  Svend  Aage  Andersen 

Redaktionens  adresse:  Translation  Division,  Borups  Allé 

1 28,  1 .  th,  DK-2000  Frederiksberg,  Tlf.  38  1 1  18  50; 

fax  38  11  18  51 

Kirkenyt:  Eva  Pallesen 

Tegning  af  abonnement  eller  adresseændring  kan  fore- 
tages enten  ved  henvendelse  til  din  tidsskriftsrepræsen- 
tant  eller  direkte  til  Nordisk  Servicekontor,  Utlandagatan 
24,  S-412  80  Goteborg.  Tlf  0046-  31  77  88  976.  Fax 
0046-31  16  55  29.  Abonnementsprisen  på  DKK  85  pr. 
år  (inkl.  moms  og  porto)  betales  direkte  i  menigheden 
under  »Andet«.  Skriv:  »Liahona«. 

Indsend  manuskripter  og  spørgsmål  til  International 
Magazines,  50  East  North  Temple,  Salt  Lake  City,  UT 
84150-3223,  USA,  eller  med  e-mail  til  CUR-Liahona- 
IMag@ldschurch.org. 

Kirkens  internationale  tidsskrift  udgives  på  albansk, 
bulgarsk,  cebuano,  dansk,  engelsk,  estisk,  fijisk,  finsk, 
fransk,  haitisk,  hollandsk,  indonesisk,  islandsk,  italiensk, 
japansk,  karibati,  kinesisk,  koreansk,  lettisk,  litauisk, 
norsk,  polsk,  portugisisk,  rumænsk,  russisk,  samoansk, 
spansk,  svensk,  tagalog,  tahitiansk,  thai,  tjekkisk, 
tongansk,  tysk,  ukrainsk,  ungarsk  og  vietnamesisk. 
(Antal  numre  pr.  år  varierer  fra  sprog  til  sprog). 

©  1999  Intellectual  Reserve,  Inc.  Alle  rettigheder  forbe- 
holdes. Printed  in  the  United  States  of  America. 

For  readers  in  the  United  States  and  Canada: 

MAY  1999  vol.  148  no.  5.  LIAHONA  (USPS  31 1-480) 
(ISSN  1522-9165)  is  published  monthly  by  The  Church 
of  Jesus  Christ  of  Latter-day  Saints,  50  East  North 
Temple,  Salt  Lake  City,  UT  84150.  USA  subscription 
price  is  $10.00  per  year;  Canada,  $15.50.  Periodicals 
postage  paid  at  Salt  Lake  City,  Utah,  and  at  additional 
mailing  offices.  Sixty  days'  notice  required  for  change  of 
address.  Include  address  label  from  a  recent  issue;  old 
and  new  address  must  be  included.  Send  USA  and 
Canadian  subscriptions  to  Salt  Lake  Distribution  Center 
at  address  below.  Subscription  help  line:  1-800-537- 
5971 .  Credit  card  orders  (Visa,  MasterCard,  American 
Express)  may  be  taken  by  phone. 

POSTMASTER:  Send  address  changes  to  Salt  Lake 
Distribution  Center,  Church  Magazines,  RO.  Box 
26368,  Salt  Lake  City,  Utah  84126-0368,  USA. 


EN  TAK  FRA  MADAGASKAR 

Jeg  blev  meget  rørt  over  at  læse 
»Primary  -  Hvor  stor  er  ikke  vor  glæde«  i 
LEtoile  (fransk)  i  juni  1998.  Det  er  en  stor 
trøst  at  finde  sådanne  artikler  i  LEtoile.  Det 
giver  medlemmer  af  Kirken  i  hele  verden 
mulighed  for  at  lære  deres  brødre  og  søstre 
på  Madagaskar  at  kende. 

Jeg  gav  eksemplarer  af  nummeret  til 
flere  af  mine  venner,  som  har  vist  interesse 
for  evangeliet.  Nogle  af  dem  bliver  nu 
undervist  af  missionærerne. 

Jeg  vil  gerne  udtrykke  min  taknem- 
lighed for  dette  tidsskrift.  Hver  gang  jeg 
læser  det,  rører  det  ved  noget  i  mig.  Mit 
hjerte  siger  mig,  at  Joseph  Smith  vitterlig 
var  Guds  profet. 

Fieurette  Ranaivojaona, 
Antananarivo  2.  Gren, 
Antananarivo  Distrikt  på  Madagaskar 

EN  BØN  OM  HJÆLP  TIL  AT  STYRKE 
FAMILIERNE 

Jeg  er  missionær  i  Guatemala  City  Syd 
Mission  i  Guatemala  og  virker  i  øjeblikket 
som  grenspræsident.  For  nylig  kom  et  par 
med  ægteskabelige  problemer  til  mig  for  at 
få  hjælp.  Jeg  søgte  hjælp  i  skrifterne  og  i 
Liahona  (spansk)  for  at  finde  information  i 
dem.  Desværre  fandt  jeg  ikke  den  hjælp, 
jeg  søgte,  i  den  stak  Liahona,  som  jeg  ivrigt 
så  igennem.  Jeg  er  godt  klar  over,  at  det  er 
svært  at  dække  mange  forskellige  emner  på 
den  begrænsede  plads,  men  jeg  skriver  for 
at  foreslå,  at  I  bringer  flere  artikler  om 


ægteskab  og  familieforhold.  Den  slags 
artikler  velsigner  dem,  der  ønsker  at  leve 
på  Herrens  måde  og  ikke  på  verdens  måde. 

Ældste  Daniel  Joseph  Seelos, 

Guatemala  City  Syd  Mission  i  Guatemala 

Redaktørens  bemærkning:  Vi  tager 
med  glæde  imod  forslag  til  emner  fra  vore 
læsere  og  er  taknemlige  for  de  ideer,  som  vi 
får.  Hvis  du  har  erfaringer  med  eller  forslag 
til,  hvordan  man  styrker  ægteskabet  og 
familien,  så  fortæl  os  om  dem.  Send  din 
beretning  til  International  Magazine,  50  East 
North  Temple,  Floor  25,  Salt  Lake  City,  L/T 
84150-3223,  USA.  Husk  at  vedlægge 
adresse,  telefonnummer,  ward  eller  gren  og 
stav. 

BØN  -  AT  SØGE  GUDS  VIUE 

I  artiklen  »Vejen  til  helbredelse«  i 
Liahona  (engelsk)  i  april  1998,  læste  jeg  et 
afsnit,  der  hed  »Bøn  -  intet  at  tabe«.  De 
ord  rørte  mit  hjerte.  Jeg  indså,  at  mine 
problemer  var  blevet  hovedtemaet  i  mine 
bønner.  Siden  da  har  jeg  ændret  holdning 
og  sat  min  søgen  efter  at  gøre  Guds  vilje 
først  i  mine  bønner.  Jeg  har  følt  fred  og 
trøst,  når  jeg  erkendt  mit  behov  for  Guds 
visdom  til  at  løse  mine  problemer. 

Søster  Josephine  Valles, 
Naga  Mission  i  Filippinerne 

Præsident  Gordon  B.  Hinckley 

or  nylig  talte  jeg  til  en  gruppe  unge  studerende  om  nogle  af  de 
forpligtelser,  som  de  står  over  for  nu  og  i  fremtiden.  Det,  som  jeg 
drøftede  med  dem,  gælder  for  os  alle: 
De  fire  forpligtelser,  som  jeg  tænker  på,  er: 

1.  Arbejde. 

2.  Familie. 

3.  Kirken. 

4.  En  selv. 

Et:  Vælg  en  beskæftigelse,  som  du  vil  være  glad  for.  Du  kommer  til  at  tilbringe 
otte  eller  flere  timer  med  det  gennem  det  meste  af  din  fremtid.  Vælg  noget, 
som  du  holder  af.  Selvfølgelig  betyder  indtægten  noget,  men  man  behøver 
ikke  at  være  mangemillionær  for  at  være  lykkelig.  Faktisk  er  der  større  sand- 
synlighed for,  at  man  bliver  ulykkelig,  hvis  rigdom  er  ens  eneste  mål.  Så  bliver 
man  slave  af  det.  Det  vil  farve  alle  ens  beslutninger.  Man  skal  have  nok  til  at 
klare  sig  for.  Man  skal  have  nok  til  at  kunne  forsørge  sin  familie.  Det  er  bedst, 
at  manden  er  forsørgeren,  og  at  hustruen  ikke  arbejder,  når  de  får  børn.  Det 
kan  i  nogle  tilfælde  blive  nødvendigt  for  hende  at  gøre  det,  men  hvis  man 
træffer  kloge  valg  nu,  så  er  det  ikke  sandsynligt,  at  det  sker. 


Når  du  vælger  en  karriere, 
bør  du  også  tænke  på,  at 
der  er  andet  i  livet,  som 
også  har  stor  værdi.  Den 
største  opgave,  den  største 
udfordring  og  den  største 
tilfredsstillelse  ligger  i  at 
opdrage  en  god  familie. 

Vælg  et  fag,  hvor  du  kan  udvikle 
dig.  Man  har  brug  for  den  motiva- 
tion, som  kommer  af  en  ny  indsats  og 
nye  ambitioner,  nye  opdagelser  og 
nye  udfordringer. 

Få  al  den  uddannelse,  som  er 
nødvendig  for  at  kvalificere  dig  til  dit 
valgte  fag.  Konkurrencen  er  hård  i 
denne  verden.  Den  slider  mennesker 
op.  Den  knuser  mange.  Men  vi  er 
nødt  til  at  se  den  i  øjnene,  den  er 
noget,  som  vi  må  leve  med. 

Vælg  noget,  som  vil  være  stimule- 
rende og  tankevækkende  og  give  dig 
mulighed  for  at  gøre  noget  for  at 
forbedre  det  samfund,  som  du  lever  i. 

Dette  er  tiden,  hvor  du  skal  forbe- 
rede dig  til  dit  fremtidige  virke.  Spild 
ikke  tiden.  Udnyt  den.  Fyld  dit 
hoved  med  kundskab.  Sug  den  til 
dig.  Overvej  den.  Lad  den  blive  en 
del  af  dig. 

Men  når  du  vælger  en  karriere,  bør 
du  også  tænke  på,  at  der  er  andet  i 
livet,  som  også  har  stor  værdi.  Den 
største  opgave,  den  største  udfordring 
og  den  største  tilfredsstillelse  ligger  i  at 
opdrage  en  god  familie.  Der  skal  også 
være  tid  til  tjeneste  i  Kirken.  Ellers  vil 
disse  væsentlige  dimensioner  af  din 
tilværelse  køre  på  vågeblus. 

Livet  har  det  med  at  føre  os  rundt 
i  mange  aspekter  af  vores  valgte 
karriere.  Det  vil  sandsynligvis  ske 
endnu  hyppigere  i  fremtiden.  Den 
uddannelse,  som  du  sikrer  dig  nu, 
kan  danne  det  grundlag,  på  hvilket 
du  kan  bygge  en  karriere,  som  vil 
dække  mange  virkefelter. 


Tb:  Familien.  Enhver  normal  ung 
mand  tragter  efter  at  få  en  hustru. 
Enhver  normal  ung  kvinde  tragter 
efter  at  få  en  mand.  Vær  din 
kommende  ægtefælle  værdig. 
Respektér  ham  eller  hende.  Giv  ham 
eller  hende  opmuntring.  Elsk  din 
ægtefælle  af  hele  dit  hjerte. 

Valget  af  ægtefælle  er  den 
vigtigste  beslutning,  du  kommer  til  at 
træffe  i  dit  liv. 

Der  findes  ingen  erstatning  for  et 
tempelægteskab.  Det  er  det  eneste 
sted  under  himlen,  hvor  et  par  kan 
blive  viet  for  al  evighed.  Lad  være 
med  at  snyde  dig  selv.  Snyd  ikke  din 
ægtefælle.  Lad  være  med  at  tage  til 
takke  med  noget  mindre.  Gift  dig 
med  den  rette  person  på  det  rette 
sted  til  rette  tid. 

Vælg  en  livsledsager  med  samme 
tro.  Så  vil  I  have  større  sandsyn- 
lighed for  at  blive  lykkelige.  Vælg  en 
livsledsager,  som  du  altid  kan  ære  og 
respektere  og  som  kan  supplere  dig. 
En,  som  du  kan  skænke  hele  dit 
hjerte,  hele  din  kærlighed,  hele  din 
troskab  og  hele  din  loyalitet.  Træf 
den  beslutning,  at  der  aldrig  vil 
komme  noget  imellem  jer,  som  kan 
ødelægge  jeres  ægteskab.  Få  det  til  at 
fungere.  Beslut  jer  for  at  få  det  til  at 
fungere.  Vi  ser  alt  for  mange  skils- 
misser, hvor  hjerter  knuses  og  liv 
ødelægges.  Vær  nidkært  trofaste 
mod  hinanden. 

I  vil  ikke  altid  være  unge  og 
smukke.  Der  kommer  et  tidspunkt, 
hvor  I  holder  op  med  at  vokse  jer 


højere  og  i  stedet  begynder  at 
skrumpe.  Jeg  kan  huske,  at  jeg  for 
nylig  sad  ved  middagsbordet  med 
min  hustru.  Jeg  kiggede  hen  over 
bordet  på  hendes  hænder,  der  engang 
var  unge  og  smukke,  men  som  nu  er 
krogede  og  rynkede.  Jeg  fik  tårer  i 
øjnene.  Billeder  fra  hendes  ungdom 
for  gennem  mit  hoved.  Jeg  så  hende, 
da  børnene  var  små,  og  hun  var  ung 
og  stærk  og  kørte  dem  omkring  og 
tog  sig  af  deres  behov.  Hun  lavede 
mad  og  syede,  hun  vaskede  og  gjorde 
rent,  hun  gik  til  deres  skolekomedier, 
hun  læste  bøger  og  gik  til  koncerter, 
hun  tjente  i  flere  forskellige  stillinger 
i  Kirken,  og  hun  var  så  kvik  og  smuk 
og  lykkelig. 

Nu  har  vi  været  gift  i  62  år.  Det  er 
lang  tid.  Vi  er  blevet  gamle  og 
rynkede.  Men  vores  kærlighed  og 
respekt  og  loyalitet  mod  hinanden  er 
forblevet  uformindsket.  Vores  børn 
er  blevet  voksne.  Vi  har  børnebørn, 
som  er  voksne,  og  vi  har  oldebørn, 
som  er  ved  at  blive  store.  Jeg  kunne 
ikke  ønske  mere  for  jer  end  det,  som 
jeg  har  haft  i  mit  forhold  til  min 
smukke  hustru. 

Et  godt  ægteskab  kræver  tid.  Det 
kræver  en  indsats.  Man  skal  pleje 
det.  Man  skal  tilgive  og  glemme. 
Man  skal  være  fuldstændig  trofaste 
mod  hinanden.  De  fleste  af  jer  vil 
gifte  jer  og  få  børn.  De  bliver  kilden 
til  jeres  største  stolthed  og  glæde. 
Det  håber  jeg.  Opdrag  dem  i 
kærlighed.  I  skal  ikke  hundse  med 
dem.  I  skal  ikke  blive  vrede  på  dem. 

Lad  Kirken  blive  din  gode  ven. 

Lad  den  blive  den  bedste 

partner.  Tjen  der,  hvor  du  kaldes 

til  at  tjene.  Gør,  hvad  du  bliver 

bedt  om. 


I  skal  bare  elske  dem.  Hvis  de  begår 
fejltrin,  så  tilgiv  dem  og  hjælp  dem  til 
at  undgå  gentagelser.  Men  lad  dem 
betragte  jer  som  deres  sandeste  og 
bedste  venner,  deres  stadige  støtter. 

Alt  dette  kan  blive  til  virkelighed, 
hvis  I  træffer  dette  vigtige  valg  under 
bøn  og  ledet  af  jeres  instinkt  og 
vælger  en  kær  livsledsager,  som  vil 
stå  ved  jeres  side  i  tykt  og  tyndt  altid 
og  for  evigt. 

Tre:  Tjeneste  i  Kirken.  Lad  Kirken 
blive  din  gode  ven.  Lad  den  blive 
den  bedste  partner.  Tjen  der,  hvor  du 
kaldes  til  at  tjene.  Gør,  hvad  du 
bliver  bedt  om.  Enhver  stilling,  som 


du  kaldes  til,  vil  øge  dine  evner.  Jeg 
har  tjent  i  mange  forskellige  ansvars- 
områder i  denne  storslåede  organisa- 
tion. Ethvert  virke  har  medført  sine 
egne  velsignelser. 

Det  kræver  også  uselvisk  hengi- 
venhed, urokkelig  loyalitet  og  tro. 
Du  kommer  til  at  tjene  i  mange 
forskellige  ansvar  i  løbet  af  dit  liv. 
Nogle  af  dem  virker  måske  små,  men 
der  er  ingen  små  eller  ubetydelige 
kaldelser  i  denne  Kirke.  Enhver 
kaldelse  er  betydningsfuld.  Enhver 
kaldelse  er  nødvendig  for  værkets 
fremgang.  Nedgør  aldrig  et  ansvar  i 
Kirken. 

For  nylig  lyttede  jeg  til  en  taler  ved 
nadvermødet  i  vores  ward.  I  mange  år 
havde  han  tjent  som  biskop  og  i 
mange  andre  kaldelser.  Men  han  talte 
om  en  vidunderlig  opgave,  som  han 
og  hans  hustru  for  nylig  havde  fået. 
De  skulle  tage  sig  af  et  nyt  medlem  i 
Kirken,  en  ung  mor  med  tre  børn.  De 
underviste  hende  regelmæssigt,  en 
gang  om  ugen.  De  styrkede  hendes 
vidnesbyrd.  De  underviste  hende  i 
evangeliets  forskellige  aspekter.  De 
opmuntrede  hende  i  de  kaldelser,  hun 
havde  i  wardet.  De  var  altid  parat  til 
at  besvare  hendes  spørgsmål,  oplyse 
hende  og  hjælpe  hende  med  at  forstå 
lærdomme,  som  syntes  uklare.  Alt 
dette  havde  de  gjort,  indtil  hun  og 
hendes  børn  var  stærke  nok  til  at 
klare  sig  på  egen  hånd.  Den  unge  mor 
og  hendes  børn  er  nu  flyttet  til  et 
andet  område.  Men  denne  kvinde, 
som  havde  nydt  godt  af  deres  inter- 
esse, skriver  stadig  til  dem  og 
udtrykker  sin  kærlighed  og  taknem- 
lighed. 

Gør  plads  til  Kirken  i  din 
tilværelse.  Lad  din  kundskab  om 
dens  lærdomme  øges.  Forøg  din 
viden  om  dens  organisation.  Lad  din 
kærlighed  til  dens  evige  sandheder 
blive  stærkere  og  stærkere. 

Kirken  vil  måske  bede  dig  om  at 
yde  ofre.  Den  vil  måske  bede  dig  om 
at  give  det  allerbedste,  som  du  kan 
give.  Det  vil  ikke  være  et  afsavn,  for 
du  vil  opdage,  at  det  bliver  en  inve- 
stering, som  giver  afkast  så  længe  du 
lever.  Kirken  er  et  reservoir  af  evige 


sandheder.  Tag  imod  den  og  hold  fast 
ved  den. 

Fire:  Der  er  en  anden  interesse,  som 
du  også  skal  tænke  på,  når  du  plan' 
lægger  din  fremtid.  Du  har  brug  for  tid 
til  at  meditere  og  tænke  over 
tingene,  at  overveje  lykkens  store 
plan,  som  Herren  har  udtænkt  for 
sine  børn.  Du  skal  studere  skrifterne. 
Du  skal  læse  gode  bøger.  Du  skal 
nyde  godt  af  den  kultur,  som  er 
tilgængelig  for  os  alle. 

Jeg  hørte  engang  præsident  David 
O.  McKay  sige  til  De  Tolv:  »Brødre, 
vi  bruger  ikke  nok  tid  på  at  medi- 
tere.« 

Af  hele  mit  hjerte  tror  jeg  på  de 
ord.  Vi  lever  et  travlt  liv.  Vi  løber  fra 
det  ene  til  det  andet.  Vi  slider  os  selv 
op  i  en  tankeløs  stræben  efter  mål, 
som  er  af  flygtig  værdi.  Vi  har  ret  til 
at  bruge  tid  på  selvransagelse  og 
udvikling.  Jeg  kan  huske,  dengang 
min  kære  far  var  så  gammel,  som  jeg 
er  nu.  Han  boede  i  et  hus,  som 
havde  en  mur  omkring  grunden.  Det 
var  en  lav  mur,  og  når  det  var  varmt 
i  vejret,  satte  han  sig  ud  på  sin  mur. 
For  mig  virkede  det,  som  om  han  sad 
derude  i  timevis  og  tænkte,  medite- 
rede og  overvejede  det,  han  ville 
sige  og  skrive,  for  han  var  en  dygtig 
taler  og  forfatter.  Han  læste  meget, 
selv  da  han  var  meget  gammel.  Han 
holdt  aldrig  op  med  at  udvikle  sig.  I 
hans  øjne  var  livet  et  eventyr  i 
tankevirksomhed. 

Dine  behov  og  ønsker  i  den 
retning  vil  ændre  sig  med  alderen. 


Men  vi  har  alle  brug  for  en  smule  af 
det.  Jeg  begræder  det  tidsspilde,  som 
folk  bruger  på  at  se  ligegyldige  fjern- 
synsudsendelser. Jeg  er  ikke 
modstander  af  sport.  Jeg  nyder  at  se 
en  god  footballkamp  eller  en  god 
basketballkamp.  Men  jeg  ser  så 
mange  mænd,  der  er  helt  besat  af 
sport.  Jeg  tror,  at  deres  liv  ville  blive 
beriget,  hvis  de  i  stedet  for  at  sidde  i 
sofaen  og  glo  på  en  kamp,  som  er 
glemt  i  morgen,  ville  læse  og  tænke 
og  gruble. 

De  ville  blive  velsignet,  hvis  de 
ville  gå  ud  i  nattemørket,  kigge  op  på 
stjernehimlen  og  fundere  over  deres 
plads  i  den  Almægtiges  evige  plan. 
Jeg  tror,  at  David  må  have  stået 
under  stjernehimlen,  da  han  udtalte: 

»Når  jeg  ser  din  himmel,  dine 
fingres  værk,  månen  og  stjernerne, 
som  du  satte  der, 

hvad  er  da  et  menneske,  at  du 
husker  på  det,  et  menneskebarn,  at 
du  tager  dig  af  det? 

Du  har  gjort  det  kun  lidt  ringere 
end  Gud,  med  herlighed  og  ære  har 
du  kronet  det«  (SI  8:3-5). 

Så,  mine  kære  brødre  og  søstre  i 
Kirken,  beslut  jer  for  at  få  balance  i 
jeres  liv,  at  finde  en  god  karriere,  som 
I  kan  blive  glade  for,  at  opdrage  en 
god  familie,  som  vil  vandre  i  retfær- 
dighed og  tro,  at  tjene  godt  og  usel- 
visk i  Kirken  og  i  høj  grad  udvikles 
ved  det,  og  at  overveje  livet  ved  at 
sidde  for  dig  selv  og  tænke  og 
opsende  en  bøn  til  den  Gud,  som  har 
givet  os  alle  disse  vidunderlige  ting. 


A  H  O  N  A 


Må  Gud  velsigne  enhver  af  os. 
Må  vi  leve  tæt  til  Herren  og  vandre 
med  ham  i  tro,  og  må  vi  bære 
vidnesbyrd  om  hans  godhed  mod 
enhver  af  os.  □ 


Du  har  brug  for  tid  til  at  medi- 
tere og  tænke  over  tingene,  at 
overveje  lykkens  store  plan,  som 
Herren  har  udtænkt  for  sine 
børn.  Du  skal  studere  skrifterne. 
Du  skal  læse  gode  bøger.  Du 
skal  nyde  godt  af  den  kultur, 
som  er  tilgængelig  for  os  alle. 


FOR  SLAG  TIL  SAMTALEEMNER 
FOR  HJEMMELÆRERNE 

1.  Livet  byder  på  mange  forplig- 
telser, såsom: 

■  Karriere. 

■  Familie. 

■  Kirken. 

■  En  selv. 

2.  Når  du  skal  vælge  karriere,  så 
vælg  en,  du  vil  blive  glad  for. 

3.  Dit  valg  af  ægtefælle  er  den 
vigtigste  beslutning  i  dit  liv. 

4.  Lad  Kirken  være  din  gode  ven. 
Tjen  der,  hvor  du  bliver  kaldet  til  at 
tjene. 

5.  Enhver  af  os  har  brug  for  tid  til 
at  meditere  og  tænke  over  lykkens 
store    plan,    som    Herren    har 
udtænkt  til  os,  tid  til  at  læse  i 
skrifterne,  tid  til  at  nyde  godt 
af  vores  kultur. 

UNGE  BÆRER  VIDNESBYRD  OM 
HERRENS  GODHED 


1  Budskab  fra  Det  Første  Præsidentskab  i  dette  nummer 
afLiahona  beder  præsident  Gordon  B.  Hinckley  os  om 
at  »leve  tæt  til  Herren  og  vandre  med  ham  i  tro,  og  ... 
bære  vidnesbyrd  om  hans  godhed  mod  enhver  af  os« 
(»Livets  forpligtelser«,  Liahona,  maj  1999,  s.  7). 

På  de  følgende  sider  bærer  nogle  af  vore  yngre  læsere 
vidnesbyrd,  som  de  har  opnået  ved  at  leve  tæt  på  Herren 
og  vandre  i  tro  -  og  takke  ham  for  deres  velsignelser. 

»AT  SE  MIN  FAR  IGEN« 

Diana  Mercedes  Sandoval 

Før  jeg  blev  døbt  som  medlem  af  Jesu  Kristi  Kirke  af 
Sidste  Dages  Hellige  som  14-årig,  boede  min  familie  i  et 
hus,  som  tilhørte  søster  Gladys,  der  var  medlem  af 
Kirken.  Jeg  var  ikke  interesseret  i  det,  som  søster  Gladys 
fortalte  om  Kirken,  for  jeg  mente,  at  jeg  var  lykkelig,  som 
jeg  havde  det. 

Efter  at  have  været  gennem  mange  lidelser  døde  min 
far.  Min  mor  og  jeg  elskede  ham  af  hele  vort  hjerte. 
Hans  død  efterlod  min  mor  og  mig  i  en  sørgelig  tilstand 
-  både  økonomisk  og  åndeligt. 

Mit  liv  blev  fyldt  med  bitterhed  og  smerte.  Til  tider 
mente  jeg,  at  Gud  ikke  elskede  mig,  og  at  han  helt  havde 
svigtet  os.  Min  mor  måtte  arbejde,  så  jeg  var  alene 
hjemme  hele  dagen.  Jeg  græd  og  tænkte  på  alt  det,  som 
vi  havde  oplevet  sammen  med  far.  Jeg  havde  ikke  ret 
mange  venner  og  havde  ikke  lyst  til  noget  som  helst. 

En  dag  spurgte  søster  Gladys  søn  Julian  mig,  om  jeg 
ville  tale  med  missionærerne.  Til  at  begynde  med  sagde 
jeg  nej,  men  han  så  så  skuffet  ud,  at  jeg  besluttede  at 
sige  ja. 

Missionærerne  hilste  venligt  på  mig  og  præsenterede 
sig.  De  så  så  glade  ud,  at  jeg  besluttede  at  lade  dem 
undervise  mig. 

Under  en  af  lektionerne  fortalte  de  mig,  at  jeg  kunne 
få  min  far  at  se  igen,  at  han  kunne  blive  døbt  ved  sted- 
fortræder, og  at  vi  kunne  blive  en  evig  familie.  Fra  det 
øjeblik  vidste  jeg,  at  Gud  havde  hørt  mig,  og  at  han 
elskede  mig  højt.  Jeg  besluttede  at  blive  døbt. 

Da  jeg  var  blevet  døbt,  ville  jeg  fortælle  min  mor  om 
sandheden,  men  hun  var  ikke  interesseret.  Vi  skændtes 
en  del,  fordi  jeg  havde  skiftet  religion. 

Jeg  blev  ved  med  at  bede  og  håbe,  at  min  mor  en  dag 
ville  blive  døbt.  Efter  tre  år  og  mange  bønner  var  hendes 
hjerte  blødgjort,  og  hun  blev  medlem  af  Kirken.  Nu  lever 
vi  lykkeligt  sammen,  og  vores  mål  er  at  blive  beseglet  i 
templet.  Og  som  om  disse  velsignelser  ikke  var  nok,  er 
Kirken  nu  ved  at  bygge  et  tempel  i  mit  land! 

Jeg  ved,  at  dette  er  den  sande  Kirke,  og  at  Gud  elsker 
os  meget  t)øjt.  Jeg  ved,  at  jeg  skal  se  min  far  igen,  og  at  vi 
kan  blive  "én  lykkelig,  evig  familie. 


TRO 


»JEG  FINDER  NOGET  BEDRE« 

Rui  Miguel  Simåo  Sequeira 

Jeg  mødte  på  arbejde  kl.  8.00  den  2.  maj  1997,  sådan 
som  jeg  altid  havde  gjort  det  hver  anden  dag.  Jeg  skulle 
til  at  begynde  på  dagens  dont,  da  min  chef  sagde,  at  han 
ville  tale  med  mig.  Gennem  hele  vores  samtale  kunne  jeg 
fornemme,  at  han  ville  fyre  mig.  Han  talte  om  bureau- 
kratiske problemer  med  det  vikarbureau,  som  jeg  arbej- 
dede for,  og  om  love,  som  jeg  ikke  kendte  meget  til. 

Til  sidst  blev  jeg  afskediget,  og  jeg  gik  derfra,  mens 
jeg  tænkte:  Hvad  skal  der  nu  ske?  Nå  jeg  kommer  hjem  og 
fortæller,  at  jeg  er  blevet  fyret,  bliver  min  bedstemor  skuffet. 
Hun  og  resten  af  min  familie  var  afhængige  af  min 
arbejdsindsats  og  økonomiske  støtte  til  familien. 

Så  kom  jeg  pludselig  i  tanker  om,  at  jeg  kunne  bede  til 
Gud.  Måske  ville  han  hjælpe  mig  med  at  finde  arbejde 

allerede  i  dag.  Jeg  gik  ind  mellem  nogle  træer,  knælede  og 
bad:  »Himmelske  Fader,  hjælp  mig  med  at  finde  arbejde 
i  dag,  så  jeg  ikke  behøver  at  gå  hjem  og  gøre  min  bed- 
stemor ked  af  det.« 

Jeg  takkede  ham,  rejste  mig  og  begyndte  at  gå.  Jeg  var 
blevet  mere  positiv  og  tænkte:  Når  jeg  har  mistet  det  job, 
må  det  være  fordi  jeg  får  et  bedre.  Jeg  vandrede  omkring  to 
kilometer,  indtil  jeg  kom  forbi  en  byggeplads,  hvor  en  af 
mine  venner  arbejdede.  Da  han  så  mig,  spurgte  han: 
»Rui,  skal  du  ikke  lave  noget?« 

Jeg  forklarede,  hvad  der  var  sket,  og  han  sagde:  »Hvis 
du  har  lyst,  kan  du  arbejde  her.«  Han  var  sjakbajs.  Jeg 
sagde  selvfølgelig  ja  tak  til  jobbet. 

Og  sådan  gik  det  til,  at  jeg  blev  fyret  kl.  8.00,  og  kl. 
9.30,  knap  halvanden  time  senere,  havde  jeg  arbejde 


igen.  Gud  havde  hørt  min  bøn,  og  han  havde  hurtigt 
velsignet  mig  med  et  bedre  job. 
Der  er  stor  kraft  i  bøn. 

»JEG  FORTALTE  HAM  OM  EVANGELIET« 

Graciela  Guadalupe  Nunez  Hernandez 

Da  jeg  gik  i  niende  klasse,  traf  jeg  en  dreng  ved  navn 
Marco  Aurelio  Granados  Dåvila.  Han  ville  gerne  have,  at 
jeg  skulle  være  hans  kæreste,  og  han  ville  med  hjem  og 
spørge  min  mor  om  tilladelse  til  det.  Jeg  fortalte  ham,  at 
i  vores  Kirke  går  vi  ikke  ud  med  nogen,  før  vi  er  mindst 
16  år.  Men  han  var  stædig.  Hver  gang  han  nævnte  det, 
fortalte  jeg  ham  lidt  mere  om  evangeliet. 

En  dag  sagde  min  mor,  at  jeg  skulle  invitere  ham  med 
hjem.  Hun  talte  med  ham,  og  så  inviterede  vi  ham  begge 
med  i  kirke.  Han  sagde  ja,  og  med  tiden  begyndte  missi- 
onærerne at  undervise  ham.  På  et  tidspunkt  spurgte 
han,  om  han  ville  blive  nødt  til  at  skifte  religion.  Det 
bekræftede  missionærerne.  Det  brød  han  sig  ikke  om  at 
høre,  men  han  holdt  ikke  op  med  at  lytte  til  dem. 

Og  da  han  tog  del  i  lektionerne,  fik  han  et  stærkere 
ønske  om  at  blive  døbt.  Desværre  var  hans  mor  i 
udlandet.  Og  da  han  skulle  have  sin  mors  tilladelse  til  at 
blive  døbt,  måtte  hans  dåb  vente  næsten  et  år.  I  mellem- 
tiden gik  han  til  seminar,  søndagens  møder  og  ungdoms - 
aktiviteter. 

Endelig  vendte  hans  mor  tilbage,  og  han  bad  om 
hendes  tilladelse.  Tøvende  gik  hun  med  til  det,  og  han 
blev  døbt  den  8.  juli  1997. 

Nu  stræber  vi  begge  efter  at  fortælle  vores  venner  om 
evangeliet. 

»DET  VAR  KLART  OG  TYDELIGT« 

Elton  John  da  Costa  Santos 

En  dag  i  august  1989  var  jeg  i  færd  med  at  passe  mine 
pligter,  da  min  mor  bad  mig  om  at  komme  ind  og  lytte  til 
et  budskab  fra  to  søstermissionærer  fra  Jesu  Kristi  Kirke 
af  Sidste  Dages  Hellige. 

Skønt  jeg  kun  var  12  år  gammel,  blev  jeg  interesseret 
i  det,  de  sagde.  Missionærerne  opfordrede  mig  om  at 
bede  angående  Mormons  Bog  og  de  principper,  som  de 
havde  undervist  os  om.  Det  lovede  jeg  at  gøre. 

Da  søstrene  vendte  tilbage  for  at  undervise  os  for 
anden  gang,  havde  min  mor  mistet  interessen  for  det. 
Men  med  hendes  tilladelse  blev  jeg  ved  med  at  lytte  til 
dem.  Søstrene  mindede  mig  altid  om  at  bede  og  spørge 
min  himmelske  Fader,  om  det,  de  fortalte  mig,  var  sandt. 
Det  tog  jeg  alvorligt,  og  jeg  bad  konstant,  uden  at  der  dog 
skete  noget. 

Jeg  var  med  i  kirke  to  gange  og  syntes  godt  om  det, 
men  jeg  var  stadig  ikke  sikker  på,  om  den  var  sand.  Jeg 
fortalte  søstrene,  at  jeg  ikke  kunne  blive  døbt,  fordi  jeg 
ikke  havde  modtaget  noget  svar.  Søstrene  gentog  blot 


deres  opfordring  til  at  blive  døbt  og 
sagde,  at  jeg  skulle  bede  endnu  mere 
inderligt. 

Atter  tog  jeg  imod  deres  udfor' 
dring  og  bad  inderligt  i  en  hel  uge. 
Fordi  jeg  var  så  ung,  ventede  jeg 
måske  en  fantastisk  manifestation, 
såsom  en  drøm  eller  et  englebesøg. 
Der  skete  slet  ikke  noget  i  den 
retning.  Da  det  blev  søndag,  beslut- 
tede jeg,  at  det  var  sidste  gang,  jeg 
ville  tage  med  i  kirke. 

Den  dag  overværede  jeg  alle  tre 
møder,  begyndende  med  præstedøm- 
memødet.  Så  overværede  jeg  gæste- 
klassen  og  endelig  nadvermødet. 
Midt  under  nadvermødet  skete  der 
noget  vidunderligt.  Noget  begyndte 
at  brænde  i  mit  hjerte,  og  jeg  blev 
overvældet  af  en  vished,  som  overgik 
alt,  hvad  jeg  tidligere  havde  oplevet. 
Det  var  en  enkel  følelse,  men  den 
var  klar  og  tydelig.  Den  strakte  sig 
dybt  ind  i  min  sjæl  og  gennemtrængte  hele  mit  væsen. 
Da  mødet  var  forbi,  var  der  sket  en  ændring  med  mig.  Jeg 
fortalte  søstrene,  at  jeg  var  parat  til  at  blive  døbt. 

Jeg  ved,  at  vor  himmelske  Fader  hører  vores  bønner, 
når  vi  beder  oprigtigt.  Han  kender  os  hver  især,  og  han 
ved,  hvornår  tiden  er  inde  til  at  besvare  vores  bønner.  Q 

Hvordan  har  Herrens  godhed  velsignet  dig?  Liahona  vil  gerne  høre 
fra  andre  unge  læsere,  som  har  erfaring  med  at  leve  tæt  på  Herren  og 
vandre  med  ham  i  tro.  Send  din  beretning  til  Youth  Articles, 
International  Magazine,  50  East  North  Temple,  Floor  25,  Salt  Loke 
City,  HT  84150-3223,  USA.  Husk  at  vedlægge  det  fulde  navn  på 
alle,  der  omtales  i  din  artikel,  samt  din  adresse,  telefonnummer,  u/ard 
eller  gren  og  stav.  Hvis  det  er  muligt  kan  du  også  vedlægge  et  billede 
af  dig  selv. 

»Vi  priser  jo  dem  salige, 

der  holdt  ud« 


Søster  Floripes  Luzia  Damasio, 
nummer  to  fra  venstre,  uden  for 
templet  i  Sao  Paulo,  herunder. 


For  ikke  så  længe  siden  kom 
søster  Floripes  Luzia  Damasio 
til  templet  i  Sao  Paulo 
sammen  med  andre  medlemmer  fra 
Joao  Monlevade  Gren  i  Belo 
Horizonte  Stav  i  Brasilien.  Under 
denne  tempeltur  fra  den  3.  til  den  7. 
juni  1997  gik  hun  gennem  tre  sessi- 
oner hver  dag,  og  en  dag  deltog  hun 
i  fire  sessioner.  Under  denne  tur 
blev  hun  også  beseglet  til  sin  afdøde 
mand  og  to  andre  familiemed- 
lemmer -  deriblandt  sin  datter 
Maria  Raimundo,  som  modtog  sin 


egen  begavelse.  Denne  500  kilo- 
meter lange  rejse  var  søster  Floripes 
tredje  tur  til  templet  siden  sin  dåb  i 
1993. 

Intet  af  dette  er  usædvanligt, 
medmindre  man  kender  lidt  til  søster 
Floripes  og  hendes  omstændigheder. 

Søster  Floripes  blev  født  den  13. 
december  1889,  lidt  over  et  år  efter 
slavernes  frigivelse  i  Brasilien  i  maj 
1888.  Hendes  forældre  var  tidligere 
slaver  og  arbejdede  for  sukkerplanta- 
geejerne. 

Men  søster  Floripes  blev  født  fri. 
Hendes  forældre  lærte  hende  at 
værdsætte  livet,  friheden  og  arbejde. 
Og  lige  fra  hun  var  helt  lille,  måtte 
hun  arbejde  for  at  skabe  sig  et  bedre 
liv.  Som  ung  kvinde  giftede  hun 
sig  med  Cassemiro  Jovino  da  Silva, 
og  de  fik  12  børn.  Han  døde  som 
60-årig. 

Det  var  først  den  11.  juli  1993  -  i 
en  alder  af  103  -  at  søster  Floripes 
blev  døbt  som  medlem  af  Jesu  Kristi 
Kirke  af  Sidste  Dages  Hellige.  Den  2. 
december  1994  -  i  en  alder  af 
næsten  105  år  -  rejste  hun  til 
templet  i  Sao  Paulo  for  at  modtage 
sin  egen  begavelse.  Da  hun  sidst 
rejste  til  templet,  var  hun  107  år! 

Mens  søster  Floripes  tjente  i 
templet,  havde  hun  ikke  lyst  til  at 
hvile.  Hun  var  en  smule  træt,  men 
sagde,  at  hun  var  glad  for  at  være  i 
templet. 

På  rejsens  sidste  dag  ville  hun 
gerne  se  lidt  mere  af  byen  Sao  Paulo. 
Mens  hun  blev  bekendt  med  gaderne, 
forretningerne  og  omgivelserne, 
udtrykte  hun  sin  glæde  over  alt  det 
nye,  hun  så.  Hun  var  imponeret  over 
de  mange  biler,  fly  og  mennesker,  og 
hun  forklarede,  at  hun  var  vokset  op 
med  oksekærrer  og  hestevogne. 

Søster  Floripes,  der  nu  er  109  år, 
har  overlevet  fem  af  sine  børn.  Hun 
planter  og  høster  stadig  sin  egen 
mad,  tilbereder  sine  egne  måltider  og 
passer  sin  datter,  der  også  er  enke, 
når  hun  er  syg.  Og  hun  ankommer 
altid  tidligt  til  kirkebygningen  hver 
søndag,  selv  om  hun  skal  gå  et  stykke 
vej  og  tage  en  bus. 

Søster  Floripes  giver  ikke  let  efter 
for  livets  små  irritationer  og  udfor- 
dringer. Selv  om  hendes  ryg  er  bøjet 
af  ælde,  udviser  hun  stor  beslut' 
somhed  og  udholdenhed  og  er  et 
eksempel  på  glæden  ved  at  leve  et 
retskaffent  liv.  Hun  beder  for 
grenens  medlemmer  og  opmuntrer 
dem  altid  til  at  have  Ånden  i  deres 
liv.  Når  hendes  besøgslærerinder 
kigger  forbi,  beder  hun  dem  om  at 
læse  højt  fra  Mormons  Bog. 

Søster  Floripes  er,  som  Jakob 
skrev,  et  »forbillede,  når  det  gælder 
at  lide  ondt  og  bære  det  tålmodigt«. 
Og  som  Jakob  fortsætter:  »Vi  priser 
jo  dem  salige,  der  holdt  ud«  (Jak 
5:10-11).  □ 


AT  UNDERVISE 
OG  LÆRE  VED 

ÅNDEN 


Ældste  Dallin  H.  Oaks 

De  Tolv  Apostles  Kvorum 

FOTO:  CRAIG  DIMOND,  UNDTAGEN  HVOR  ANDET  ER  ANGIVET 

HVIS  VI  UNDERVISER  OG 


LÆRER  PÅ  DEN  MÅDE,  SOM 


HERREN  HAR  FORESKREVET, 


VIL  HAN  SENDE  SIN  ÅND 


TIL  AT  OPBYGGE  OG 


OPLYSE  OS. 


I  en  åbenbaring  til  profeten  Joseph 
Smith  i  1831,  der  er  kendt  som 
»Kirkens  lov«,  befalede  Herren: 
»Dersom  I  ikke  modtager  (Ånden), 
skal  I  ikke  undervise«  (L&P  42:14). 
Nogle  måneder  senere  modtog 
profeten  yderligere  instrukser  om 
dette  emne,  og  de  findes  i  afsnit  50  i 
Lære  og  Pagter: 

»Hvortil  er  I  blevet  ordineret? 

Til  at  prædike  mit  evangelium 
ved  Ånden,  ja,  Talsmanden,  der 
blev  udsendt  for  at  lære  menne- 
skene  sandheden  ...  (Og)  den,  der 
modtager  ordet  gennem  sandhedens 
ånd,  modtager  det,  som  det  bliver 
prædiket  af  sandhedens  ånd  ... 

Derfor  forstår  den,  der  prædiker, 
og  den,  der  hører,  hinanden,  og 
begge  bliver  opbygget  og  glæder  sig 
med  hinanden«  (L&P  50:13-14; 
21-22). 

Disse  velkendte  ord  opridser 
essensen  i  al  undervisning  i  Jesu 
Kristi  Kirke  af  Sidste  Dages  Hellige. 
De  er  så  kendte,  at  de  næsten  er 
blevet  til  slogans,  men  vi  er  i  fare  for 
lat  bruge  dem  uden  at  forstå  dem.  Jeg 
vil  derfor  tale  om,  hvad  det  vil  sige  at 
undervise  ved  Ånden,  Helligånden, 
og  hvordan  vi  kvalificerer  os  til  at 
gøre  det.  Jeg  vil  også  gennemgå  nogle 
af  de  principper,  som  styrer  kommu- 
nikation fra  Herrens  Ånd. 

BETYDNINGEN  AF  AT  UNDERVISE 
VED  ÅNDEN 

Herren  beskrev  betydningen  af  at 
undervise  ved  Ånden,  da  han  sagde: 
»Dersom  I  ikke  modtager  (Ånden), 
skal  I  ikke  undervise«  (L&P  42:14). 
En  letfattelig  illustration  af  betyd- 
ningen af  den  vejledning  er  at  minde 
os  selv  om  denne  kendsgerning:  Når 

vi  drager  ud  i  verden  for  at  forkynde 
Jesu  Kristi  evangelium,  vil  mange  af 
de  mennesker,  som  vi  underviser, 
være  bedre  uddannet  end  vi.  Enhver 
præst,  som  vi  møder,  er  bedre 
uddannet  i  teologi,  end  vi  er.  Vi  har 
intet  professionelt  præsteskab.  Vi  har 
ingen  teologiske  fakulteter.  Nogle  af 
os  har  aldrig  hørt  om  nogle  af  de 
emner,  som  de  professionelle  præster 
har  brugt  år  på  at  lære. 

Vore  missionærer  møder  menne- 
sker, som  har  studerer  filosofi  og 
metafysik,  verdenshistorie  og  sprog, 
naturvidenskab  og  kunst.  De  træffer 
mennesker,  som  er  bedre  uddannet 
end  de  selv.  Set  i  det  lys,  hvordan  vil 
de  da  kunne  forvente  at  opfylde 
deres  mission,  hvis  de  ikke  har 
Herrens  Ånd,  og  hvis  de  ikke  under- 
viser, som  Ånden  leder  dem? 

Vi  kan  ikke  konkurrere  med 
verden  på  dens  præmisser.  Hvis  vi 
skal  opfylde  vores  kaldelse,  må  vi 
undervise  på  Herrens  måde. 

Hvis  vi  har  Herrens  Ånd  til  at 
vejlede  os,  kan  vi  undervise  et 
hvilket  som  helst  menneske  hvor 
som  helst  i  verden,  uanset  hvor 
veluddannet  vedkommende  måtte 
være.  Herren  ved  mere  end  nogen  af 
os,  og  hvis  vi  er  hans  tjenere,  der 
handler  efter  hans  vejledning,  kan 
han  formidle  sit  frelses  budskab  til 
enhver  sjæl. 

Præsident  Joseph  Fielding  Smith 
sagde:  »Guds  Ånd,  som  taler  til 
menneskets  ånd,  har  magt  til  at 
meddele  sandheden  med  større  virk- 
ning og  forståelse,  end  den  kan  over- 
føres gennem  menneskelig  kontakt, 
selv  gennem  himmelske  væsner. 
Gennem  Helligånden  væves  sand- 
heden ind  i  hver  fiber  og  sene  af 

legemet,  således  at  man  aldrig  kan 
glemme  den«  (Lærdomme  om  frelse, 
bind  1,  s.  51). 

Den  vigtigste  åbenbaring  om 
undervisning  med  Ånden  er  afsnit  50 
i  Lære  og  Pagter.  Der  fortæller  Herren 
Kirkens  ældster,  at  de  er  blevet  ordi- 
neret til  »at  prædike  mit  evangelium 
ved  Ånden,  ja,  Talsmanden,  der  blev 
udsendt  for  at  lære  menneskene 
sandheden«  (vers  14). 

Dernæst  stiller  Herren  dette 
spørgsmål  til  hver  eneste  af  dem,  der 
er  blevet  ordineret  til  at  prædike 
sandhedens  ord  ved  Ånden: 
» (Prædiker)  han  det  (ordet)  gennem 
sandhedens  ånd  eller  på  en  anden 
måde?«  (vers  17).  Med  andre  ord, 
hvis  vi  anvender  disse  ord  på  vores 
egen  situation:  Underviser  vi  ved 
Ånden,  eller  underviser  vi  ved  vores 
eget  intellekt? 

Afsnit  50  forklarer,  at  hvis  vi 
underviser  ved  Ånden,  så  kan  den, 
vi  underviser,  modtage  ordet  ved 
Ånden,  og  både  lærer  og  elev  »bliver 
opbygget  og  glæder  sig  med 
hinanden«  (se  vers  21-22). 

I  modsætning  hertil  forklarer 
åbenbaringen,  at  hvis  vi  underviser 
ved  »nogen  anden  måde,  er  det  ikke 
af  Gud«  (vers  20). 

Det  er  en  stærk  belæring.  Hvis  vi 
underviser  på  den  måde,  som  Herren 
har  foreskrevet,  kan  han  sende  sin 
Ånd  til  at  opbygge  og  oplyse  dem, 


indtil 


ndtil  Hyrum  Smith 

blev  kaldet  til  at  prædike, 

skulle  han  forberede  sig: 

»Søg  ikke  at  forkynde  mit 

ord,«  sagde  Herren,  »men  søg 

først  at  få  mit  ord,  så  skal  din 

tunge  blive  løst,  og  dersom 

du  ønsker  det,  skal  du  få 

min  Ånd  og  mit  ord,  ja,  Guds 

kraft  til  at  overbevise 

menneskene.« 


som  vi  underviser.  Hvis  vi  ikke 
underviser  på  hans  måde  -  hvis  vi 
underviser  ud  fra  vores  egen  kund- 
skab og  efter  vores  eget  intellekt,  og 
hvis  vi  holder  os  slavisk  til  det,  vi  har 
forberedt,  eller  til  en  andens  visdom 
eller  tekst  -  er  vores  undervisning 
»ikke  af  Gud«. 

Ældste  Bruce  R.  McConkie  fra 
De  Tolv  Apostles  Kvorum  forkyndte 
dette  princip  med  disse  ord: 

»Hvis  I  underviser  i  sandhedens 
ord  -  bemærk,  at  I  siger  det,  som  er 
sandt,  alt,  hvad  I  siger  er  korrekt  og  i 

orden  -  på  en  anden  måde  end  ved 
Ånden,  er  det  ikke  af  Gud.  Hvilken 
anden  måde  kan  man  undervise  på 
end  ved  Ånden?  Ja,  det  er  selvføl- 
gelig ved  intellektets  kraft. 

Forestil  jer,  at  jeg  kom  her  i  aften 
og  fremførte  en  storslået  tale  om 
undervisning,  og  at  jeg  gjorde  det 
ved  intellektets  kraft  uden  Guds 
Ånds  tilstedeværelse.  Lad  os  antage, 
at  hvert  eneste  ord,  jeg  sagde,  var 
sandt,  helt  fejlfrit,  men  det  var  en 
intellektuel  præsentation.  Denne 
åbenbaring  siger:  >Sker  det  på  anden 
måde,  er  det  ikke  af  Gud<  (L&P 
50:18). 

Det  vil  sige,  at  Gud  ikke  fremførte 
budskabet  gennem  mig,  fordi  jeg 
brugte  intellektets  kraft  i  stedet  for 
Åndens  kraft.  Intellektuelle  virke- 
midler -  fornuft  og  logik  -  kan  gøre 
noget  godt,  og  de  kan  bane  vejen,  og 
de  kan  berede  sindet  på  at  modtage 
Ånden  under  visse  omstændigheder. 
Men  omvendelse  og  overførsel  af 
sandheder  til  menneskers  hjerter 
sker  kun,  når  der  undervises  ved 
Åndens  kraft«  (The  Foolishness  of 
Teaching,  pjece,  s.  9). 

Hvis  vi  benytter  os  af  debat- 
teknik eller  salgsmetoder  eller  grup- 
pepsykologi, forkynder  vi  evangeliet 
på  en  anden  måde,  og  så  er  det  ikke 
af  Gud. 

Vi  må  undervise  evangeliet  ved 
Ånden,  og  vi  må  bære  vidnesbyrd 

For  at  undervise  ved  Ånden  skal  vi 
holde  budene  og  være  rene  for 
Herren,  så  hans  Ånd  kan  dvæle  i 
vort  personlige  tempel. 


om  sandheden.  Når  vi  gør  det, 
vidner  Helligånden  for  den  oprigtigt 
søgende,  at  det,  der  bliver  sagt,  er 
sandt. 

Intellektuelle  virkemidler  -  fornuft 
og  logik  -  kan  berede  vejen,  og  de  kan 
hjælpe  os  i  vores  forberedelse.  Men 
hvis  vi  er  bundet  af  dem  i  stedet  for  af 
Herrens  Ånd,  så  underviser  vi  ikke  i 
evangeliet  på  Herrens  måde. 

Herren  understregede  den  sand- 
hed, da  han  sagde:  »Forlad  dig  på 
den  Ånd,  der  leder  dig  til  det  gode, 
ja,  som  får  dig  til  at  handle  retskaf- 
fent, at  vandre  ydmygt  og  dømme 
retfærdigt;  thi  det  er  min  Ånd« 
(L&P  11:12). 

Det  er  sådan,  vi  skal  forkynde 
evangeliet. 

SÅDAN  UNDERVISER  MAN  VED 
ÅNDEN 

At  undervise  ved  Ånden  kræver, 
at  vi  holder  budene  og  er  rene  for 
Gud,  så  hans  Ånd  kan  dvæle  i  vores 
personlige  tempel.  Dette  princip 
forkyndes  i  mange  skrifter,  og  det 
forkyndes  af  alle  levende  profeter. 

Vi  ved,  at  Herrens  Ånd  ikke  dvæler 
i  urene  templer  (se  1  Kor  3:16-17). 


Vi  skal  derfor  rense  os  selv  gennem 
omvendelse,  bekendelse  om  nødven- 
digt, og  ved  at  undgå  urene  hand- 
linger og  tanker. 

Nødvendigheden  af  at  holde 
budene  og  være  rene  fremgår  også  af 
nadverbønnerne,  som  vi  hører  hver 
eneste  uge.  Ifølge  disse  bønners 
ordlyd,  vidner  vi,  når  vi  modtager 
nadveren,  om  at  vi  er  villige  til  at 
påtage  os  hans  navn,  hvilket  er  noget 
helligt  og  højtideligt.  Vi  vidner  også 
om,  at  vi  vil  holde  hans  bud,  og  at  vi 
vil  altid  erindre  ham.  De,  der  holder 
løftet  om  altid  at  erindre  Guds  Søn, 
vil  bestemt  ikke  vanhellige  hans 
navn  eller  bruge  vulgære  eller  grove 
ord  eller  bevidst  udsætte  sig  selv  for 
omgivelser  eller  påvirkninger,  som 
ikke  er  i  overensstemmelse  med  altid 
at  erindre  Guds  Søn. 

Vi  gør  alt  dette,  siger  bønnen,  for 
at  »hans  And  altid  må  være  hos«  os 
(L&P  20:77). 

Vi  kan  ikke  have  Helligånden  - 
han,  der  formidler  personlig  åbenba- 
ring -  hvis  vi  er  i  overtrædelse,  eller 
hvis  vi  er  vrede,  eller  hvis  vi  er  i 
åbent  oprør  mod  Guds  udvalgte 
myndigheder. 

Den  bedste  måde  at  modtage 
åbenbaringens  ånd  på,  er  ved  at 
lytte  til  og  studere  de  ord,  som  er 
blevet  talt  under  Helligåndens 
indflydelse.  Med  andre  ord 
modtager  vi  Ånden  ved   at  læse 

en  åbenbaring 

til  Oliver  Cowdery  lærer  vi, 

at  Gud  underviser  sine 

sønner  og  døtre  ved 

sin  Ånds  kraft,  som  oplyser 

deres  sind  og  indgyder 

dem  fred. 


skrifterne  eller  læse  og  lytte  til  taler 
af  inspirerede  ledere. 

For  lige  at  opsummere,  så  vil 
Herrens  Ånd,  som  er  midlet  til  åben- 
baring, ikke  dvæle  i  et  urent  tempel, 
og  hvis  vi  skal  have  Ånden  med  os, 
skal  vi  holde  Guds  bud  og  holde  os 
selv  rene  i  ord  og  gerning. 

FORBEREDELSE 

Når  vi  hengiver  os  til  Herrens 
værk,  skal  vi  udføre  det  hårde 
arbejde,  som  kaldes  forberedelse. 

Hyrum  Smith  gjorde  denne  erfa- 
ring i  maj  1829,  kort  efter  at  Det 
Aronske  Præstedømme  var  blevet 
gengivet,  og  næsten  et  år  før  Kirken 
blev  organiseret.  Herren  gav  ham 
en  åbenbaring  gennem  hans  bror, 

profeten  Joseph  Smith.  I  den  åben- 
baring fik  Hyrum  at  vide,  at  han 
endnu  ikke  var  kaldet  til  at 
prædike.  Og  indtil  han  blev  kaldet, 
skulle  han  holde  Herrens  bud  og 
forberede  sig.  Sådan  lyder  Herrens 
ord: 

»Søg  ikke  at  forkynde  mit  ord, 
men  søg  først  at  få  mit  ord,  så  skal 
din  tunge  blive  løst,  og  dersom  du 
ønsker  det,  skal  du  få  min  Ånd  og 
mit  ord,  ja,  Guds  kraft  til  at  overbe- 
vise menneskene. 

Men  vær  nu  stille,  gransk  mit  ord, 
som  er  gået  ud  til  menneskenes  børn 
og  ligeledes  mit  ord,  som  skal  komme 
ud  blandt  menneskenes  børn,  eller 
det,  som  nu  bliver  oversat,  ja,  indtil 
du  har  modtaget  alt,  hvad  jeg  vil 
skænke  menneskenes  børn  i  denne 
slægt,  og  siden  skal  andet  blive 
tillagt«  (L&P  11:21-22). 

I  den  åbenbaring  om  præste- 
dømmet, som  blev  givet  nogle  år 
senere  i  Kirtland  i  Ohio,  instruerede 
Herren  de  hellige  yderligere  om 
dette  emne:  »Ej  heller  skal  I 
bekymre  jer  forud,  for  hvad  I  skal 
sige,  men  opbevar  altid  livets  ord  i 
sindet,  og  det  skal  gives  jer  i  samme 
stund,  den  del,  der  skal  udmåles  til 
hver«  (L&P  84:85). 

Kort  sagt  fritager  Herrens  befa- 
ling om  at  undervise  ved  Ånden 
os  overhovedet  ikke  fra  nødvendig- 
heden af  at  forberede  sig.  Ja,  i  lyset 

Herrens  befaling  om  at  undervise 
ved  Ånden  fritager  os  på  ingen 
måde  fra  nødvendigheden  af 
personlig  forberedelse. 


af  det  foregående  skriftsted  frenv 
hæver  Herren  faktisk  vigtigheden  af 
dette. 

Vi  skal  studere  skrifterne.  Vi  skal 
studere  de  levende  profeters 
lærdomme.  Vi  skal  lære  alt  det,  der 
gør  os  præsentable  og  forståelige  for 
vores  børn,  elever  og  undersøgere. 
Det  omfatter  fremtoning,  tydelig  tale 
og   en   viden   om,    hvordan   man 

c  undgår  at  såre  folk  ved  ens  ukend- 
•skab  til  deres  kultur  og  deres  person- 
|ige  eller  familiemæssige  situation. 
Alt  dette  og  meget  mere  er  en  del  af 
forberedelsen.  Og  forberedelse  er  en 

^nødvendighed  for  at  kunne  under- 
vise ved  Ånden. 

LEDET  AF  ÅNDEN 

Det  næste  princip  efter  forbere- 
delse er  vores  villighed  til  at  lade  os 
lede  af  Ånden  og  derfor  være  villige 
|il  at  lægge  vores  forberedelse  til  side 
og  følge  Åndens  vejledning.  Det  er 
et  svært  princip  at  forstå,  og  et 
endnu  sværere  princip  at  efterleve. 

Når  jeg  tidligere  har  talt  om  det 
princip,  har  jeg  bemærket,  at  nogle 
mennesker  bruger  det  som  en 
undskyldning  for  ikke  at  forberede 


Ofte  får  vi  intet  svar  fra  Herren, 
før  vi  har  udtænkt  sagen  i  vores 
eget  sind. 


sig.  Nogle  siger:  »Eftersom  Ånden 
måske  vil  tilskynde  mig  til  at  lægge 
min  forberedte  tale  til  side,  behøver 
jeg  nok  slet  ikke  at  forberede  mig.« 
Den  metode  passer  ikke  med 
»opbevar  altid  livets  ord  i  sindet«. 

Vi  bør  konstant  forberede  os  ved 
at  opbevare  evangeliets  lærdomme  i 
vores  sind,  og  når  vi  bliver  bedt  om  at 
holde  en  tale  eller  undervise,  så  bør 
vi  forberede  os.  Som  regel  vil  vi  følge 
det,  vi  har  forberedt.  Men  til  tider  vil 
vi  få  en  tilskyndelse  til  at  udelade 
eller  tilføje  noget.  Vi  bør  forberede  os 
omhyggeligt,  men  vi  bør  ikke  være 
bundet  af  det,  vi  har  forberedt. 

KOMMUNIKATION  FRA  ÅNDEN 

Jeg  har  nu  nævnt  nogle  af  de 
principper  som  styrer  det  at  under- 
vise ved  Ånden.  Nu  vil  jeg  se  på 
nogle  principper,  som  gælder  al 
kommunikation  fra  Ånden  -  til  den, 
der  underviser,  til  den,  der  ønsker  at 
lære,  og  til  ethvert  medlem  af 
Kirken. 

I  hans  egen  bestemte  tid  og  på 
hans  egen  måde.  For  det  første  bør 
vi  erkende,  at  Herren  taler  til  os 
gennem  Ånden  i  hans  egen  bestemte 
tid  og  på  hans  egen  måde.  Mange 


mennesker  forstår  ikke  dette  princip. 
De  tror,  at  når  de  er  parat,  og  når  det 
passer  ind  i  deres  planer,  så  kan  de 
påkalde  Herren,  og  straks  vil  han 
svare,  og  endda  på  den  måde,  som  de 
ønsker.  Sådan  foregår  åbenbaring 
ikke. 

For  små  17  år  siden,  da  jeg  var  på 
Brigham  Young  University,  planlagde 
vi  at  overtale  USA's  præsident  til  at 
komme  og  tale  på  universitetet.  Vi 
havde  et  tidspunkt,  som  ville  passe  os 
godt,  og  vi  havde  en  idé  om  noget, 
som  vi  gerne  ville  have  ham  til  at  sige 
og  gøre,  mens  han  var  der.  Men  vi  var 
alle  fornuftige  nok  til  at  vide,  at  vi  ikke 
kunne  henvende  os  til  den  højeste 
myndighed  i  USA  og  indbyde  ham  til 
at  komme  til  BYU  -  selv  om  det  var 
for  at  tale  til  26.000  mennesker  -  og  så 
sætte  betingelser  for  hans  besøg. 

Vi  vidste,  at  han  ikke  ville  komme, 
hvis  vi  ikke  inviterede  ham,  men  vi 
vidste  også,  at  vores  indbydelse  måtte 
lyde  noget  i  retning  af:  »Vi  vil  byde 
Dem  velkommen  når  som  helst,  De 
har  mulighed  for  at  komme  og  så 
længe,  som  De  nu  har  lyst  til  at  blive 
og  lytte  til  det,  som  De  vil  sige  og 
gøre,  når  De  er  her.  Vi  vil  indrette 
vores  planer  efter  Deres  besøg.« 

Hvis  et  lille  samfund  på  26.000 
mennesker  må  henvende  sig  på  den 
måde  til  et  lands  højeste  myndighed, 
kan  det  ikke  undre  os,  at  et  menneske 
-  uanset  hvor  betydningsfuldt  det 


JL/et  var  først  efter 

»mange  dage«,  at  en  engel 

viste  sig  for  Adam  og 

forklarede  offerloven. 


måtte  være  -  ikke  kan  stille  betin- 
gelser eller  sætte  en  tidsfrist  for 
besøg  eller  kommunikation  fra 
universets  højeste  myndighed. 

Det  er  faktisk  det  princip,  som 
Herren  åbenbarede  til  sine  børn  i 
den  store  åbenbaring,  som  er  trykt  i 
afsnit  88  i  Lære  og  Pagter.  Herren 
sagde:  »Hold  jer  nær  til  mig,  og  jeg 
vil  holde  mig  nær  til  jer.  Søg  mig  flit- 
tigt, så  skal  I  finde  mig,  bed,  og  I  skal 
få,  bank  på,  så  skal  der  lukkes  op  for 
jer«  (vers  63). 

Dernæst  har  Herren  erklæret,  at 
hvis  vi  har  øjet  alene  henvendt  på 
hans  ære,  vil  hele  vores  legeme  være 
fyldt  med  lys,  og  vi  vil  være  i  stand  til 
at  forstå  alt  (se  vers  67).  Derefter 
fortsatte  han  sin  instruktion  med 
dette  store  løfte:  »Hellig  derfor  jer 
selv,  at  jeres  sind  må  være  opladt  for 
Gud,  og  de  dage  skal  komme,  da  I 
skal  se  ham;  thi  han  vil  afsløre  sit 


ansigt  for  jer,  og  det  skal  ske  i  hans  egen 
bestemte  tid  og  på  hans  egen  måde  og 
efter  hans  egen  vilje«  (vers  68,  frem- 
hævelse tilføjet). 

Det  princip,  som  udtrykkes  i  den 
åbenbaring,  gælder  al  kommunikation 
fra  vor  himmelske  Fader:  »Det  skal  ske 
i  hans  egen  bestemte  tid  og  på  hans 
egen  måde  og  efter  hans  egen  vilje«. 
Vi  kan  ikke  forcere  åndelige  ting. 

I  de  fleste  tilfælde  er  »hans  egen 
måde«  ikke  en  tordenrøst  eller  et 
blændende  lys,  men  det,  som  skrif- 
terne kalder  »en  stille,  sagte  stemme« 
(1  Kong  19:12;  1  Nephi  17:45;  L&P 
85:6).  Nogle  har  misforstået  dette 
princip.  Derfor  har  nogle  udeluk- 
kende ventet  på  de  storslåede  mani- 
festationer, som  vi  finder  i  skrifterne, 
og  har  ikke  hørt  den  stille,  sagte  røst, 
som  taler  til  dem.  Det  vil  svare  til  at 
beslutte  sig  for  kun  at  lære  af  en 
lærer,  som  råber  højt,  og  nægte  at 
lytte  til  selv  den  klogeste  lære,  hvis 
den  fremsættes  med  en  hvisken. 

Vi  bør  være  klar  over,  at  Herren 
sjældent  taler  højt.  Hans  budskaber 
kommer  som  regel  altid  som  en 
hvisken. 

Åbenbaring  som  oplysning  og 
fred.  En  af  de  bedste  forklaringer  på 
det  at  blive  undervist  ved  Ånden 
findes  i  den  åbenbaring,  som  blev 
givet  til  Oliver  Cowdery  i  Harmony  i 
Pennsylvania  i  april  1829.  I  den 
åbenbaring,  der  står  i  afsnit  8  i  Lære 

og  Pagter,  fortæller  Herren  Oliver 
Cowdery: 

»Ja,  se,  jeg  vil  tale  til  dig  i  din  sjæl 
og  i  dit  hjerte  gennem  den  Helligånd, 
der  skal  komme  over  dig,  og  som  skal 
bo  i  dit  hjerte. 

Se,  dette  er  åbenbaringens  Ånd« 
(vers  2-3,  fremhævelse  tilføjet). 

På  samme  måde  omtalte  profeten 
Joseph  Smith  åbenbaringens  Ånd  som 
»ren  intelligens«,  som  kan  »give  dig 
visse  tanker  og  ideer  pludseligt« 
(Profeten  Joseph  Smiths  lærdomme, 
s.  178). 

I  en  anden  åbenbaring  blev  Oliver 
Cowdery  mindet  om,  at  han  havde 
adspurgt  Herren,  og  at  »du  har  fået 
min  ånds  belæring,  så  ofte  som  du 
har  begæret  det«  (L&P  6:14). 
Hvordan  kom  den  belæring?  Herren 
sagde:  »Du  har  søgt  vejledning  hos 
mig,  og  jeg  har  oplyst  din  forstand« 
(L&P  6:15;  fremhævelse  tilføjet). 
Herren  gentog  den  samme  belæring  i 
en  åbenbaring  til  Hyrum  Smith, 
hvori  han  sagde:  »Sandelig,  sandelig 
siger  jeg  dig:  Jeg  vil  give  dig  af  min 
Ånd,  som  kan  oplyse  din  forstand  og 
opfylde  din  sjæl  med  glæde«  (L&P 
11:13;  fremhævelse  tilføjet).  Det  er 
fremragende  beskrivelser  af  den 
måde,  hvorpå  Herren  kommunikerer 
med  os  gennem  sin  Ånd. 

I  endnu  en  instruks  til  Oliver 
Cowdery  mindede  Herren  ham  om, 
dengang  hvor  han  havde  bedt  om 


»at  få  sandheden  om  disse  ting  at 
vide«  (L&P  6:22).  Og  Herren 
beskrev,  hvordan  han  havde 
besvaret  den  bøn  og  givet  Oliver  en 
åbenbaring:  »Gød  jeg  ikke  fred  i  din 
sjæl  med  henblik  på  denne  sag? 
Hvad  større  vidnesbyrd  kan  du  have 
end  Guds  vidnesbyrd«  (L&P  6:23; 
fremhævelse  tilføjet). 

Ud  fra  disse  åbenbaringer  lærer  vi, 
at  Gud  underviser  sine  sønner  og 
døtre  ved  sin  Ånds  kraft,  som  oplyser 
deres  sind  og  gyder  fred  i  deres 
hjerter  angående  det,  som  de  har 
spurgt  ham  om. 

Åbenbaring  er  en  følelse.  Af 
disse  åbenbaringer  lærer  vi  også,  at 
det  at  blive  undervist  ved  Ånden 
ikke  er  noget  passivt.  Ofte  kommer 
Herrens  kommunikation  ikke,  før  vi 
har  udtænkt  sagen  i  vores  eget  sind. 
Derefter  modtager  vi  en  bekræftelse. 

Herren  forklarede  denne  proces 
til  Oliver  Cowdery  i  en  anden 
åbenbaring,  som  blev  modtaget  i 
Harmony  i  Pennsylvania  i  april 
1829.  Herren  forklarede,  hvorfor 
Oliver  ikke  havde  været  i  stand  til 
at  oversætte  Mormons  Bog: 

»Se,  du  har  ikke  forstået  det  ret. 
Du  har  troet,  at  jeg  ville  give  dig, 
uden  at  du  selv  gjorde  dig  nogen 
anstrengelse,  blot  du  bad. 

Men  se,  jeg  siger  dig:  Du  må 
udtænke  det  i  dit  eget  sind,  og  da  må 
du  adspørge  mig,  om  det  er  rigtigt;  og 


dersom  det  er  rigtigt,  vil  jeg  bevirke, 
at  dit  hjerte  brænder  i  dig,  og  derved 
skal  du  fornemme,  at  det  er  rigtigt« 
(L&P  9:7-8;  fremhævelse  tilføjet). 

Det  er  muligvis  en  af  de  vigtigste 
og  mest  misforståede  lærdomme  i 
hele  Lære  og  Pagter.  Åndens 
belæringer  kommer  ofte  som  følelser. 
Den  kendsgerning  er  af  stor  betyd- 
ning, men  alligevel  misforstår  nogle, 
hvad  det  betyder.  Jeg  har  truffet 
mennesker,  som  har  fortalt  mig,  at  de 
aldrig  har  modtaget  et  vidnesbyrd  fra 
Helligånden,  fordi  de  aldrig  har  følt 
deres  »hjerte  brænde«  i  dem. 

Hvad  betyder  denne  brænden  i 
hjertet?  Behøver  det  at  være  en 
følelse  af  hede,  som  ved  en  brand?  I 
så  fald  har  jeg  aldrig  haft  en  brænden 
i  hjertet.  Ordet  »brænden«  i  dette 
skriftsted  omtaler  helt  sikkert  en 
følelse  af  trøst  og  klarhed.  Det  er  det 
vidnesbyrd,  som  mange  modtager. 
Sådan  fungerer  åbenbaring. 

Den  stille,  sagte  røst  er  i  sandhed 
»stille«  og  »sagte«. 

»Det  fredens  sprog,  som  tales  af 
Herren,  omfatter  fredfyldt  vished, 
trøst  og  varme.  Det  er  mildt  og  roligt, 
venligt  og  sødt.  Det  er  behersket  og 
blidt.  Det  er  ordentligt  og  kende- 
tegnet ved  lykke,  glæde  og  kærlighed« 
(Joseph  Fielding  McConkie  og  Robert 
L.  Miller,  The  Holy  Ghost,  1989,  s.  14). 

En  personlig  oplevelse  illustrerer, 
hvordan     Ånden     underviser     os 

gennem  vore  følelser,  og  det  gælder 
også  de  mennesker,  som  ikke  er 
bekendt  med  åbenbaringsprocessen. 

For  omkring  11  år  siden  besøgte 
tre  udvalgte  repræsentanter  for  den 
øverste  sovjet  Salt  Lake  City.  Jeg  var 
vært  for  dem  på  Tempelpladsen.  Jeg 
tog  dem  med  ind  i  det  nordre  besøgs- 
center  og  viste  dem  malerierne  og 
Kristusstatuen.  Derefter  tog  jeg  dem 
med  ind  i  Tabernaklet,  hvor  de  over- 
værede Tabernakelkorets  transmis- 
sion søndag  morgen. 

Bagefter  sad  nogle  af  os  og  talte 
med  dem  i  et  af  konferencelokalerne 
på  Tempelpladsen.  Vi  fortalte  dem  lidt 
om  Kirken.  Så  talte  Konstantin 
Lubentjenko,  der  var  delegationens 
leder,  til  os.  Jeg  noterede  hans 
bemærkning,  da  tolken  oversatte  dem 
for  os:  »Før  jeg  kom  her,  mente  jeg,  at 
mormonkirken  var  en  konservativ 
organisation  fuld  af  fanatikere.  Men 
efter  at  have  set  de  smukke  billeder  og 
statuen  i  jeres  besøgscenter  og  den 
smukke  bygning,  hvor  koret  sang,  og 
efter  at  have  hørt  koret  og  orglet,  har 
jeg  fået  en  ny  opfattelse  af  jeres  kirke.« 

Det,  der  interesserede  mig  mest, 
var  de  følelser,  han  gav  udtryk  for: 
»Lige  siden  jeg  er  kommet  her  til 
USA,  har  folk  spurgt  mig,  hvad  der 
har  gjort  størst  indtryk  på  mig  her. 
Det  kan  jeg  fortælle  jer  nu.  Det  er 
jeres  kors  sang.  Jeg  holder  meget  af 
orgelmusik  og  kor,  og  går  tit  til  den 


H* 


erren  har  sagt: 

»Hold  jer  nær  til  mig, 

og  jeg  vil  holde  mig  nær  til 

jer.  Søg  mig  flittigt,  så  skal  I 

finde  mig,  bed,  og  I  skal  få, 

bank  på,  så  skal  der 

ukkes  op  for  jer.« 


slags  koncerter  derhjemme.  Da 
koret  sang,  følte  jeg  noget  meget 
stærkt.  Selv  om  jeg  ikke  forstår 
engelsk,  fornemmede  jeg  i  mit 
hjerte,  at  de  oprigtigt  gav  udtryk  for 
mine  følelser.  Mit  forhold  til  Gud 
blev  udtryk  med  jordiske  følelser  i 
deres  sang.« 

Den  russiske  lovgiver  havde  følt 
noget,  som  han  kunne  beskrive  godt 
nok,  til  at  jeg  kunne  erkende,  at  han 
havde  modtaget  et  vidnesbyrd  fra 
Ånden. 

Åbenbaring  er  ikke  vedvarende. 
Herrens  måde  sætter  også  grænser 
for,  hvor  ofte  han  taler  til  os  ved  sin 
Ånd.  Nogle  har  ikke  forstået  dette  og 
er  derfor  blevet  ført  på  vildspor,  fordi 
de  har  ventet  hyppige  åbenbaringer. 

MAJ       1999 

23 


Om  Åndens  virke  har  ældste 
Boyd  K.  Packer  fra  De  Tolv  Apostles 
Kvorum  sagt:  »Jeg  har  erfaret,  at 
stærke,  gribende  åndelige  oplevelser 
ikke  optræder  så  hyppigt«  (»That  All 
MayBeEdified«,  1982,  s.  337). 

Åbenbaring  fra  Gud  -  Åndens 
belæringer  og  vejledning  -  er  ikke 
konstant.  Vi  tror  på  fortsat  åbenba- 
ring, ikke  vedvarende  åbenbaring. 
Vi  er  ofte  overladt  til  selv  at  løse 
vore  problemer  uden  specifik 
vejledning  fra  Ånden.  Det  er  en  del 
af  de  erfaringer,  som  vi  skal  gøre  her 
i  dette  liv.  Men  heldigvis  glemmer 
Frelseren  os  ikke,  og  hvis  vores 
dømmekraft  fører  os  til  at  begå 
handlinger,  som  ligger  uden  for  det, 
der  er  tilladeligt,  og  hvis  vi  stadig 
lytter  til  den  stille,  sagte  røst,  så  vil 
Herren  standse  os  gennem  sin  Ånds 
indskydelser. 

Som  illustration  af  dette  kan  vi 
tænke  på,  hvad  der  skete  med  vore 
stamforældre,  da  de  blev  udvist  af 
Edens  Have  og  afskåret  fra  Herrens 
nærhed.  Herren  havde  givet  Adam 
en  befaling  om,  at  han  skulle  bringe 
de  førstefødte  af  hjorden  som  offer  til 
Herren.  Adam  adlød.  Talte  Herren 
straks  til  ham?  Skriften  siger:  »Og 
efter  mange  dage  åbenbarede  en 
Herrens  engel  sig  for  Adam«  (Moses 
5:6,  fremhævelse  tilføjet). 

William  E.  Berrett,  en  af  vore 
bedste  undervisere  i  evangeliet,  sagde 


om  fortsat  åbenbaring:  »De,  der  beder 
om,  at  Ånden  skal  give  dem  et  øjeblik- 
keligt svar  i  alle  trivielle  spørgsmål,  gør 
sig  selv  sårbare  over  for  de  falske 
ånder,  som  altid  er  parat  til  at  besvare 
vore  bønner  og  forvirre  os  ...  De 
mennesker  i  denne  Kirke,  som  er  mest 
forvirrede,  er  dem,  der  beder  om 
personlig  åbenbaring  i  alle  ting.  De  vil 
have  personlig  vished  fra  Ånden  fra 
daggry  til  solnedgang  i  alt,  hvad  de 
foretager  sig.  Jeg  siger,  at  de  er  de  mest 
forvirrede  mennesker,  jeg  kender,  fordi 
deres  svar  tilsyneladende  kommer  fra 
den  forkerte  kilde«  (citeret  i  The  Holy 
Ghost,  s.  29-30). 

Jeg  er  også  helt  enig  med 
følgende  udtalelse:  »Der  er  også  stor 
fare  forbundet  med  dem,  der 
hævder  at  modtage  konstant 
kommunikation  med  åbenbaringens 
ånd.  Ofte  føler  de,  der  påstår  dette, 
sig  hævet  over  behovet  for  at  lytte 
til  råd  og  vejledning  fra  deres 
præstedømmeledere.  De  hæver  sig 
ofte  over  irettesættelse.  Det  synes 
naturligt  for  dem,  der  mener  at  have 
regelmæssige  samtaler  med  engle  og 
andre  ophøjede  væsner,  at  føle  sig 
forvirret  over  biskoppers  og  stavs- 
præsidenters  vejledning.  Der  skal 
ikke  meget  til,  før  sådan  en  indstil- 
ling udvikler  sig  til  kultmentalitet, 
hvor  man  føler  sig  hævet  over  både 
kirkens  og  statens  love«  (The  Holy 
Ghost,  s.  31). 


Åbenbaring  og  vidnesbyrd.  Syner 
finder  sted.  Der  høres  stemmer  fra 
den  anden  side  afsløret.  Det  ved  jeg. 
Men  disse  oplevelser  er  enestående. 
Og  de,  der  modtager  disse  store  og 
enestående  manifestationer,  taler 
sjældent  offentligt  om  dem,  fordi  vi 
har  fået  besked  på  ikke  at  gøre  det  (se 
L&P  63:64),  og  fordi  vi  ved,  at  åben- 
baringskanalerne  vil  blive  lukket, 
hvis  vi  viser  det  til  verden. 

De  fleste  af  de  åbenbaringer,  som 
kommer  til  Kirkens  ledere  og 
medlemmer,  kommer  ved  den  stille, 
sagte  røst  eller  ved  følelser,  snarere 
end  ved  syner  og  stemmer,  der 
udtaler  ord,  som  vi  kan  høre.  Jeg 
bærer  vidnesbyrd  om  den  form  for 
åbenbaring,  som  jeg  har  lært  at  kende 
som  en  velkendt,  daglig  vejledning, 
der  hjælper  mig  i  Herrens  værk. 

På  trods  af  disse  åbenbaringsprin- 
cipper  er  der  mennesker,  som  ikke  vil 
anerkende,  at  de  har  faet  et  vidnes- 
byrd, før  de  har  oplevet  noget  miraku- 
løst. De  indser  ikke,  at  i  de  fleste 
menneskers  tilfælde  -  især  hvad 
angår  dem,  der  er  opvokset  i  Kirken  - 
er  det  at  få  et  vidnesbyrd  ikke  én 
begivenhed,  men  en  proces.  Sådan 
beskrev  ældste  Bruce  R.  McConkie 
fra  De  Tolv  Apostles  Kvorum  det, 
da  han  sagde:  »At  blive  født  på  ny  er 
en  gradvis  proces,  bortset  fra  få  ene- 
stående tilfælde,  der  er  så  mirakuløse, 
at  de  bliver  omtalt  i  skrifterne.  Hvad 


angår  de  fleste  af  Kirkens  medlemmer, 
så  fødes  vi  på  ny  lidt  efter  lidt,  og  vi 
fødes  til  øget  lys  og  øget  kundskab  og 
en  øget  hunger  efter  retfærdighed, 
når  vi  holder  budene«  (»Jesus  and 
Him  Crucified«,  i  1976  Devotional 
Speeches  ofthe  Year,  1977,  s.  399). 

OPSUMMERING 

Undervisning  ved  Ånden  er 
Herrens  måde.  Hvordan  gør  vi  det? 
Først  og  fremmest  skal  vi  holde 
budene,  især  befalingen  om  at  være 
ren  i  tanke  og  handling.  For  det 
andet  skal  vi  forberede  os.  For  det 
tredje  skal  vi  have  et  ønske  om  samt 
en  villighed  til  at  lade  os  lede  af 
Ånden. 

Herrens  vil  tale  til  os  i  hans  egen 
bestemte  tid  og  på  hans  egen  måde. 
Det  sker  som  regel  ved  det,  som  skrif- 
terne kalder  oplysningens  »stille, 
sagte  røst«.  Vi  er  ofte  overladt  til  at 
handle  ud  fra  vores  egen  dømme- 
kraft, hvor  Ånden  dog  vil  gribe  ind, 
hvis  vi  kommer  på  afveje.  Åbenba- 
ring er  en  realitet.  Den  kommer  på 
Herrens  måde,  og  når  Herren  finder 
det  passende. 

Jeg  vidner  om,  at  dette  er  sandt. 
Vi  har  Helligåndens  gave,  retten  til 
Herrens  Ånds  stadige  følgeskab,  som 
vidner  om  Faderen  og  Sønnen,  som 
fører  os  til  sandheden,  som  under- 
viser os  i  alle  ting  og  minder  os  om 
alt  (se  Joh  14:26;  16:13).  □ 

FÆLLESTID 


»Følg  mig« 


Sydney  S.  Reynolds 


»Et  nyt  bud  giver  jeg  jer:  I  skal  elske  hinanden.  Som  jeg 
har  elsket  jer,  skal  også  I  elske  hinanden«  (Joh  1 3:34) 

Har  du  nogensinde  leget  kongens  efter- 
følger? Har  du  hjulpet  din  mor  med  at 
dække  bord  og  stillet  glas  og  tallerkener, 
sådan  som  hun  gjorde?  Har  du  set  dine  forældre  faste, 
bede  eller  studere  skrifterne  og  ønsket  at  være  som  dem? 

Hvis  du  har  gjort  noget  i  den  stil,  så  har  du  lært 
noget  ved  at  følge  en  leders  eksempel. 

Da  Jesus  Kristus  levede  her  på  jorden,  var  han  det 
fuldkomne  eksempel  på,  hvordan  vi  skal  behandle 
andre  mennesker.  Han  sagde:  »Jeg  har  givet  jer  et 
forbillede,  for  at  I  skal  gøre,  ligesom  jeg  har  gjort  med 
jer«  Qoh  13:15).  Jesus  var  sådan  en  stor  leder,  fordi  han 
fulgte  sin  Faders  så  fuldkomment. 

Jeg  kan  være  venlig.  Jesus  lærte  os,  at  vi  kan  dele  med 
andre.  Vi  kan  besøge  folk,  som  er  syge.  Vi  kan  få  andre 
til  at  føle  sig  velkomne.  Kristus  gjorde  alt  dette,  og  det 
kan  vi  også.  Han  sagde,  at  når  vi  gør  det  for  andre,  så 
gør  vi  det  for  ham  (se  Matt  25:40).  Det  er  sikkert  derfor, 
at  vi  føler  os  Frelseren  nærmest,  når  vi  er  venlige. 

Jeg  kan  elske  enhver.  Da  Jesus  vidste,  at  han  skulle 
korsfæstes,  gav  han  sine  disciple  en  vigtig  befaling  -  at 
elske  hinanden,  som  han  havde  elsket  dem.  Han  sagde, 
at  folk  kunne  vide,  at  de  var  hans  disciple,  hvis  de 
gjorde  det.  Folk  kan  vide,  at  vi  følger  Jesus  Kristus,  hvis 
vi  elsker  enhver. 

Jeg  kan  tjene  andre.  Jesus  brugte  hele  sit  liv  på  at 
tjene  andre.  Han  gav  endda  sit  liv  for  andre,  nemlig  os. 
Han  sagde,  og  viste  ved  sine  gerninger,  at  de  største 
iblandt  os,  er  dem,  der  tjener  andre  (se  Matt  23:11). 
Nogle  mennesker  mener,  at  hvis  alle  tjener  dem,  så  er  de 
meget  betydningsfulde.  Jesus  Kristus  viste  os  en  bedre 
vej  -  at  tjene  andre  ved  at  hjælpe  og  opmuntre  dem. 

»Følg  mig,«  sagde  Jesus  (se  Joh  12:26).  Lad  os  altid 
følge  denne  leder! 

LILLE 


Instruktioner 

Lav  en  venlighedsbuket.  Lim  side  3  på  et  stykke 
karton.  Farvelæg  delene  og  klip  dem  ud.  Lim  midter- 
stykkerne inde  i  blomsterne,  og  sæt  så  blomsterne  og 
bladene  fast  på  sugerør,  pinde  eller  blyanter  (se 
tegningen) .  Brug  blomsterne  som  skabeloner,  du  kan 
lave  flere  efter.  Hver  gang  du  ser  nogen  gøre  noget  godt, 
så  giv  vedkommende  en  blomst  eller  sæt  en  i  en  vase. 

Forslag  til  fællestid 

l.Etaf  de  dejlige  eksempler,  som  Frelseren  viste  os,  var  hans 
omsorg  for  sin  mor  Maria  (se  Joh  19:25-27).  Indbyd  tre  mødre  til  at 
komme  op  i  Primary  og  lad  dem  stå  hag  en  tavle  eller  et  tæppe.  Hav 
spørgsmål  klar,  som  børnene  kan  stille  dem,  såsom:  »Hvad  er  din 
yndlingsfarve,  og  hvorfor?«  »Hvilken  historie  fra  skrifterne  holder  du 
mest  af?«  og  »Hvad  holder  du  mest  af  ved  søndagen?«  Lad  hømene 
gætte,  hvem  mødrene  er.  Når  alle  mødrene  er  afsløret,  så  lad  hver  af 
dem  kort  fortælle,  hvorfor  de  er  taknemlige  for  at  være  mødre.  Lad 
hvert  ham  skrive  eller  tegne  et  takkebrev  til  sin  mor.  Du  kan  skrive  en 
sætning,  som  børnene  kan  bygge  videre  på,  såsom:  »Tak  fordi  du  har 
lært  mig ...  « 

2.  Bed  børnene  om  at  rejse  sig  op,  hvis  de  tilhører  en  af  de 
grupper,  som  du  nævner.  Mulige  grupper:  Folk,  der  har  fødselsdag 
i  maj,  som  er  syv  år  gamle,  som  spiller  et  musikinstrument  og  så 
videre.  Forklar,  at  selv  om  børnene  er  forskellige  på  mange 
områder,  så  har  de  også  meget  til  fælles.  Brug  billeder  fra  wards- 
biblioteket  eller  Evangelisk  Kunst  til  at  fortælle  historien  om  den 
samaritanske  kvinde  ved  brønden  (se  joh  4:5-30,  39^0), 
Zakæus  (se  Luk  19:2-10),  den  kana'anæiske  kvinde  (se  Matt 
15:22-28),  Cornelius  (se  ApG  10)  ogMosiahs  sønner,  der 
forberedte  sig  til  at  prædike  blandt  lamaniteme  (se  Mosiah 
28:1-8).  Hjælp  børnene  til  at  forstå,  at  evangeliet  er  for  alle 
mennesker  (se  Åb  14:6).  Påpeg  at  trods  vores  forskelligheder,  så 
er  vi  alle  Guds  børn,  og  vi  bør  elske  alle,  ikke  bare  folk  som  os 
selv.  Lad  børnene  gentage  Joh  13:34-  Syng  »Jesus  siger:  Elsk 
enhver«  (Børnenes  sangbog,  nr.  39)  eller  »Elsker  hverandre« 
(Børnenes  sangbog,  nr.  74).  □ 

Vilo  Westwood 


1^  ar  sad  ude  i  haven  og  rensede  sin  cykel. 
^     »Må  jeg  hjælpe  dig,  far?«  spurgte  Michael. 
»Nej  tak,  min  dreng.  Det  er  alt  for 
snavset.  Spørg  mor,  om  du  kan  hjælpe  hende.« 
Mor  stod  inde  i  garagen  og  malede  en  reol. 
»Må  jeg  hjælpe  dig,  mor?« 
»Nej  tak,  lille  skat.  Malingen  er  så  klistret,« 
sagde  mor.  »Spørg  Maria,  om  du  kan  hjælpe  hende.« 
Hans  søster  var  ved  at  bage  kager  i  køkkenet. 
»Må  jeg  hjælpe  dig,  Maria?« 
»Nej  tak,  Michael.  Ovnen  er  så  varm.« 
Bedrøvet  gik  Michael  ud  af  køkkenet.  »Der  er  slet 
ingen,  jeg  kan  hjælpe,«  sagde  han. 
Men  så  begyndte  den  lille  at  græde. 


»Den  lille  græder,  og  jeg  kan  ikke  gå  fra  det  her,« 
råbte  far  til  mor. 

»Jeg  er  for  snavset  til  at  tage  den  lille  op,«  råbte  mor 
til  Maria. 

»Jeg  skal  tage  kagerne  ud  af  ovnen  nu,  ellers  brænder 
de  på.  Jeg  kan  heller  ikke  tage  mig  af  den  lille,«  råbte 
Maria  tilbage  til  far  og  mor. 

Far  tørrede  cykelolie  af  hænderne  og  gik  ind  til  den 
lille.  Mor  tørrede  maling  af  hænderne  og  gik  ind  til  den 
lille.  Maria  tog  kagerne 
ud  af  ovnen  og  gik 

ind  til  den  lille.  Da  de  åbnede  døren  til  den  lilles 
værelse,  så  de  hende  le  og  lege  i  sin  vugge. 

»Jeg  hjalp  hende,«  sagde  Michael  stolt.  »Jeg  sang 
en  lille  sang  og  lod  hende  låne  mit  legetøj.« 

Den  lille  lo  og  viftede  med  en  legetøjsbil.  □ 


SØSTER 

STRATTONS 

MIRAKEL 

(En  virkelig  hændelse)   ■   Diane  K.  Cahoon 

ILLUSTRERET  AF  JERRY  THOMPSON 


un  kan  ikke  se!  Feberen  har  gjort 
søster  Stratton  fuldstændig  blind!« 
Nyheden  for  gennem  den  lille  nybyg- 
gerby  Virgin  i  Utah.  Søster  Emily 
Amanda  Gardner  Stratton,  Virgin 
Wards  elskede  primarypræsidentinde,  havde  mistet 
synet  efter  en  pludselig  sygdom.  Hun  havde  kærligt  og 
trofast  tjent  børnene  i  denne  by  i  det  sydlige  Utah 
gennem  15  år,  og  hun  havde  hjulpet  mange  af  wardets 
medlemmer,  når  de  var  i  vanskeligheder.  Nu  havde  hun 
brug  for  hjælp.  Men  hvad  kunne  børnene  og  wardets 
medlemmer  gøre? 

Den  lokale  læge  havde  gjort  alt,  hvad  han  kunne  for 
hende,  og  han  havde  rådet  familien  til  at  køre  hende  til 
det  nærmeste  hospital,  som  lå  i  St.  George  i  Utah.  Han 
sagde,  at  hendes  eneste  håb  om  at  få  synet  igen  var  at 
blive  behandlet  på  hospitalet. 

I  ugevis  prøvede  lægerne  i  St.  George  alle  de 
behandlingsmetoder,  de  kendte,  men  intet  hjalp.  Da 
deres  sidste  behandling  slog  fejl,  gav  søster  Stratton 
besked  om,  at  hun  ville  hjem. 

Børnene  og  primaryfunktionærerne  i  Virgin  havde 
bedt  inderligt  for,  at  hun  måtte  blive  rask.  Da  de  hørte, 
at  lægerne  havde  givet  op,  var  de  endnu  mere  fast 
besluttet  på  at  gøre  alt,  hvad  de  kunne  for  at  hjælpe 
deres  hengivne  primarypræsidentinde. 

En  eller  anden  foreslog,  at  de  skulle  holde  en  særlig 
faste  for  hende.  Børnene  vidste,  at  hvis  de  fastede  og 


bad  i  tro,  så  ville  vor  himmelske  Fader  hjælpe  søster 
Stratton  på  en  måde,  som  de  ikke  kunne.  Vor 
himmelske  Fader  ville  høre  deres  bønner  og  besvare 
dem  i  overensstemmelse  med  sin  vilje. 

Det  var  svært  at  undvære  mad  en  hel  dag,  men  selv 
de  mindste  primarybørn  fastede  og  bad  for  deres  elskede 
leder. 

Den  aften  samledes  de  alle  i  kirkebygningen  for  at 
afslutte  deres  faste  med  bøn.  Bagefter  følte  de  en 
inderlig  fred  og  glæde,  og  de  vidste,  at  vor  himmelske 
Fader  havde  hørt  deres  bøn.  Solnedgangen  var  fanta- 
stisk smuk,  og  den  sendte  røde  og  gyldne  stråler  hen 
over  himlen  mod  vest,  mens  de  gik  hjem. 

Nogle  dage  senere  rullede  søster  Strattons  hestevogn 
knirkende  hen  ad  den  støvede  vej  mod  Virgin.  Børnene 
og  primaryfunktionærerne  løb  hende  i  møde  for  at  hilse 
på  hende  og  fortælle  hende  om  deres  særlige  faste. 

»Hvornår  holdt  i  jeres  fastemøde,  børn?«  spurgte 
søster  Stratton. 

»Ved  solnedgang,«  udbrød  et  af  børnene. 

Søster  Stratton  satte  sig  tilbage.  Hendes  øjne  var  fulde 
af  tårer,  da  hun  talte:  »Ved  solnedgang  den  dag  sad  jeg  i 
en  stol  ved  et  vestvendt  vindue  på  mit  hospitalsværelse. 
Da  jeg  kiggede  op,  så  jeg  solnedgangen  for  første  gang, 
siden  feberen  tog  mit  syn.  Ja,  børn,  jeg  kan  se!« 

Virgin  Wards  Primarys  kærlige  bønner  og  trofaste 
faste  var  blevet  besvaret  med  et  mirakel.  Resten  af  sit 
liv  var  søster  Stratton  velsignet  med  et  godt  syn.  □ 

Cheryl  Fusco 

ILLUSTRERET  AF  JULIE  F.  YOUNG 


n  lørdag  efter  frokost  spurgte  Sara:  »Hvad 
skal  jeg  nu  lave?« 

»Hvad  har  du  lyst  til?«  spurgte  far.  Han 
sad  ved  sit  skrivebord  og  kiggede  i  sit 
frimærkealbum. 
»Det  ved  jeg  ikke,«  svarede  Sara.  »Alle  andre  har  en 
hobby  at  pusle  med.« 

»Du  kunne  begynde  at  samle  på  opskrifter,«  foreslog 
mor.  Mor  elskede  at  lave  nye  retter.  Hun  kiggede 
aviserne  igennem  efter  opskrifter,  hun  kunne  klippe  ud. 


at  gøre  noget,  som  de  andre  gjorde.  Hun  ville  have  sin 
egen  hobby. 

»Tak  for  forslagene,«  sagde  hun  trist.  Hun  satte  sig  i 
sofaen  og  kiggede  ud  af  vinduet.  Familiens  hund  Jokum 
var  ved  at  begrave  et  kødben  i  baghaven.  Selv  den  har 
noget  at  samle  på!  sukkede  Sara.  Hun  tænkte  på, 
hvordan  hendes  familie  havde  gjort  deres  bedste  for  at 
hjælpe  hende.  Pludselig  fik  hun  en  idé.  »Nu  ved  jeg, 
hvad  jeg  vil  samle  på!« 

»Hvad?«  spurgte  far. 


»Det  er  en  dejlig  hobby  at  sy  kludetæpper,«  sagde 
bedstemor,  som  var  ved  at  klippe  små  firkanter  ud  i  stof. 

»Gå  ud  og  kig  på  blade,«  sagde  Saras  søster  Grethe. 
Hun  havde  et  blad  i  den  ene  hånd  og  en  bog  om  træer  i 
den  anden. 

»Sten  er  mere  spændende  end  træer,«  sagde  Saras 
bror  Gert,  mens  han  puslede  med  nogle  små  sten. 

Sara  vidste  ikke,  hvad  hun  skulle  sige.  Fars  frimærker 
var  flotte.  Mors  mad  smagte  herligt.  Bedstemors  klude- 
tæpper var  smukke.  Grethes  bladsamling  var  pæn.  Og 
Gerts  sten  var  spændende.  Men  Sara  havde  ikke  lyst  til 


Sara  smilede.  »Det  er  en  overraskelse,«  sagde  hun. 
»I  får  det  at  se  på  næste  lørdag.« 

Om  mandagen  var  Saras  skoleklasse  på  besøg  i  et 
kalkbrud,  og  de  så,  hvordan  store  maskiner  læssede 
store  sten  på  lastbiler.  Sara  samlede  en  af  de  små 
sten,  som  lå  på  jorden  op  og  stak  den  i  lommen. 
Da  hun  kom  hjem,  lagde  hun  stenen  i  en 
tom  æske. 

Da  Sara  kom  hjem 
fra  skole  om 
tirsdagen, 

sagde  mor:  »Der  er  brev  til  dig.«  Hun  rakte  Sara  en 
konvolut. 

»Det  var  lige,  hvad  jeg  håbede  på!«  Sara  flåede 
konvolutten  op.  Inde  i  den  lå  et 
brev  fra  hendes  veninde  i 
Sverige.  Sara  læste 
brevet  tre  gange. 

Så  kiggede  Sara  igen 
på  konvolutten.  Med  en 
saks  klippede  hun  forsig- 
tigt hjørnet  med 


frimærket  af.  Hun  havde  set  far  gøre  det  mange  gange. 
Min  samling  vokser,  tænkte  hun,  da  hun  lagde  frimærket 

i  æsken. 

Onsdag  efter  aftensmaden 
kom  Sara  ned  med  en  slidt 
kjole.  »Må  jeg  få  den  her 
til  min  samling,  mor?« 
»Ja,«  svarede  mor  og  så 
undrende  på  Sara. 
Sara  brugte 
resten  af  aftenen 


på  at  klippe 

dele  af  den  slidte  kjole  ud  i  små 

firkanter.  Da  hun  skulle  i  seng,  havde  hun  en  stor  stak 

firkanter,  som  hun  kunne  lægge  i  æsken. 

I  frikvarteret  om  torsdagen  kiggede  Sara  omhyggeligt 
på  alle  træerne  i  skolegården.  Nogle  af  bladene  var 
gyldne.  Sara  plukkede  et  blad  fra  et  af  træerne,  lagde 
det  mellem  to  stykker  papir  og  stak  det  ind  i  sin  mate- 
matikbog. Senere  lagde  hun  det  forsigtigt  i  æsken. 

Mor  handlede  hver  fredag  aften.  Gert,  Grethe  og 
Sara  skiftedes  til  at  hjælpe  hende.  Sara  var  glad  for,  at 
det  var  hendes  tur.  Inden  de  kørte  hen  til  supermar- 
kedet, tog  hun  nogle  mønter  fra  sin  pung. 

Henne  i  køledisken  fandt  Sara  et  suppeben,  der  var 
pakket  ind  i  plastic.  Hun  lagde  benet  ned  i 
indkøbsvognen  og  rakte  mor  mønterne.  »Jeg  vil  gerne 
købe  det  her  til  min  samling.« 

»Er  du  sikkert  på  det?«  Mor  så  overrasket  ud. 

Sara  smilede  bare  og  nikkede. 

Om  lørdagen  spiste  Sara  frokost  hos  sin  veninde 
Hanne  Carlsen.  Fru  Carlsen  havde  lavet  en  oste-  og 
tomattærte.  Det  var  hovedretten. 


»Det  smagte  godt,«  sagde  Sara.  »Må  jeg 
bede  om  opskriften?« 

»Det  kan  du  tro,«  svarede  fru  Carlsen. 
Efter  frokost  læste  Hanne  opskriften  for 
ara,  der  skrev  den  ned  på  et  stykke  papir.  Da 
hun  kom  hjem,  lagde  hun  opskriften  ned  i 
æsken. 

Lørdag  aften  tog  Sara  kødbenet  fra  køleskabet 
og  lagde  det  i  æsken. 

»Må  vi  snart  se  din  samling?«  spurgte  Gert,  da  Sara 
kom  ind  til  spisebordet  med  sin  æske. 

Sara  nikkede.  Hun  stillede  æsken  på  bordet  og  tog 
låget  af.  Far,  mor,  bedstemor,  Grethe  og  Gert  kiggede 
ned  i  den.  De  så  alle  sammen  forbavsede  ud. 
»Det  var  da  en  sær  samling,«  sagde  Gert. 
»Den  er  noget  for  sig  selv,«  samstemte  Grethe. 
»Hvad  er  din  hobby,  Sara?«  spurgte  far. 
Sara  sagde  ikke  noget.  Hun  rakte  bare  opskriften  til 
mor,  frimærket  til  far,  stoffirkanterne  til  bedstemor, 
bladet  til  Grethe  og  stenen  til  Gert.  »Kødbenet  er  til 
Jokum,«  forklarede  hun.  Hun  pakkede  det  ud  og  lagde 
det  ud  ved  bagdøren. 

Da  hun  vendte  tilbage  til  bordet,  så  hun  de  andres 
smilende  ansigter.  »Jeg  samler  på  smil,«  sagde  hun.  »Nu 
har  jeg  fem  smil  til  min  samling.  Og  hvis  man  tæller 
Jokums  logrende  hale  med,  så  er  det  seks.« 

»Din  hobby  er  den  bedste  af  dem  alle  sammen,« 
sagde  bedstemor.  Og  så  kyssede  hun  Sara  på  næsen.  □ 

Præsident  James  E.  Faust  W  Andenrådgiver  i  Det  Første  Præsidentskab 

ILLUSTRERET  AF  PAUL  MANN;  INDSAT:  FRELSEREN,  AF  DEL  PARSON 


Da  Frelseren  kom  her  til  jorden, 
sagde  han:  Gør  mod  andre,  som  I 
vil,  at  de  skal  gøre  mod  jer.  Elsk  din 
næste  som  dig  selv.  Når  nogen  slår  dig  på  den 
ene  kind,  så  vend  den  anden  til.  Når  nogen 
beder  om  din  kjortel,  så  giv  ham  også  kappen. 
Tilgiv  ikke  bare  en  gang,  men  syvoghalvfjerds 
gange.  Det  var  kernen  i  det  evangelium,  som 
han  forkyndte.  Han  lagde  større  vægt  på  det, 
man  skal  gøre,  end  det  man  ikke  skal  gøre. 

Jeg  er  bange  for,  at  nogle  af  vores  største 
synder  er  undladelsessynder.  Det  er  de 
betænksomme,  omsorgsfulde  gerninger,  som  vi  burde 
gøre,  men  som  vi  ikke  gør.  Så  føler  vi  os  skidt  tilpas, 
fordi  vi  ikke  har  gjort  det. 

Jeg  kan  huske,  at  da  jeg  var  en  lille  dreng,  tilberedte 
min  bedstemor  Mary  Finlinson  vores  lækre  måltider  på 


en  brændeovn  på  de  bagende  hede  sommer- 
dage. Når  brændekassen  ved  siden  af  ovnen 
var  tom,  tog  bedstemor  den  stille  udenfor, 
fyldte  den  med  brænde  fra  brændestablen  og 
bar  den  tunge  kasse  ind  i  huset  igen.  Jeg  var 
så  opslugt  af  samtalen  i  køkkenet,  at  jeg  bare 
sad  der  og  lod  min  elskede  bedstemor  slæbe 
med  brændekassen.  Jeg  skammer  mig  over 
mig  selv,  og  jeg  har  fortrudt  min  undladelse 
hele  mit  liv.  Jeg  håber,  at  jeg  en  dag  kan  bede 
hende  om  tilgivelse. 

Vi  skal  ikke  bare  gøre  godt,  men  vigtigst 
af  alt,  vi  skal  gøre  det,  der  har  størst  værdi  -  det,  der 
kommer  fra  hjertet,  som  vi  ved,  vi  bør  gøre,  men  som 
vi  ofte  ikke  gør.  □ 

Tilpasset  fra  en  tak  ved  oktoberkonferencen  1 997 

Wallace 
Githehu 

fra  Nairobi 
i  Kenya 


Barbara  Jean  Jones 

FOTO:  FORFATTEREN 


ie  fleste  børn  må  gå  i  zoologisk  have,  hvis  de  vil 
Ise  løver,  elefanter,  zebraer,  giraffer,  aber  og  andre 
vilde  dyr.  Men  ikke  Wallace  Githehu.  Wallace 
bor  i  Nairobi  i  Kenya,  hvor  alle  disse  dyr  går  frit 
omkring  i  et  dyrereservat  lige  uden  for  byen!  »Der  kan 
man  se  slanger,  løver  og  leoparder.  Jeg  kan  bedst  lide 
løver,«  siger  Wallace. 

En  del  af  reservatet  er  indrettet  som  asyl  for  foræl- 
dreløse dyr.  Her  bliver  de  dyreunger,  som  har  mistet 
deres  forældre,  eller  dyr,  som  er  kommet  til  skade, 
plejet,  indtil  de  kan  klare  sig  selv.  Wallace  holder  meget 
af  at  besøge  dyreasylet. 

Men  der  er  et  andet  sted,  som  Wallace  holder  endnu 
mere  af  at  besøge.  Han  er  medlem  af  Jesu  Kristi  Kirke  af 
Sidste  Dages  Hellige,  og  han  elsker  at  komme  i  Primary. 
Hans  yndlingssange  i  Primary  er  »Guldpladerne«  og 
»Elsker  hverandre«. 


Wallace  er  et  af  pionermedlemmerne  i  sit  land. 
Kirken  blev  officielt  registreret  i  Kenya  for  få  år  siden, 
nemlig  i  1991.  Den  seks-årige  Wallace  er  næsten  lige  så 
gammel  som  Kirken  i  Kenya!  Hans  forældre  blev  døbt, 
da  han  var  spæd. 

Wallace  har  et  hjerte  som  en  løve  -  modigt  og 
stærkt.  Skønt  han  og  hans  storebror  Brian  på  10  er  de 
eneste  sidste  dages  hellige  drenge  i  deres  skole,  er  de 
ikke  bange  for  at  efterleve  Jesu  Kristi  evangelium. 

Om  morgenen  når  Wallace  tager  sin  skoleuniform 
på,  tænker  han  over,  at  han  skal  være  et  godt  eksempel 
for  sine  lærere  og  sine  klassekammerater.  Han  er  flittig  i 
skolen.  Selv  om  han  kun  er  seks  år,  taler  han  allerede  to 
sprog  flydende,  nemlig  engelsk  og  swahili.  Swahili  er  det 
mest  udbredte  sprog  i  Østafrika. 

Wallace  gør  sit  bedste  for  at  elske  andre.  Han  er 
god  mod  sine  venner  og  sin  familie,  især  sin  tre-årige 

lillesøster  Sharon.  »Når  hun  er  ked  af  det,  får  jeg 
hende  til  at  le,«  siger  han.  Wallace  gør  også  sin  familie 
glad  ved  at  spille  musik  og  synge  og  danse  med  dem. 

Wallace  og  hans  familie  læser  Mormons  Bog  sammen 
hver  aften  før  aftensmaden.  De  læser  hver  især  et  vers 
op.  Så  taler  de  om,  hvad  de  vers  betyder  for  dem.  »Hvis 
vi  læser  i  skrifterne  hver  dag,  vil  Gud  velsigne  os,«  siger 
Wallace,  da  han  bærer  vidnesbyrd  for  sin  familie. 

Wallace  læser  også  skrifterne  på  egen  hånd.  Han 
forklarer,  at  Nephi  er  hans  yndlingsprofet,  »fordi  han  er 
en  Guds  mand,  og  han  gør  meget  godt.  Jeg  elsker  også 
Joseph  Smith,  fordi  han  oversatte  Mormons  Bog.« 

For  ikke  så  længe  siden  havde  Wallace  lejlighed  til  at 
se  og  høre  en  levende  profet,  da  præsident  Gordon  B. 
Hinckley  besøgte  Nairobi.  Sammen  med  sin  familie  tog 
Wallace  hen  for  at  høre  præsident  Hinckley  tale.  »Jeg 
kunne  slet  ikke  fatte,  at  jeg  så  en  rigtig  profet,«  siger 


Wallace.  »Jeg  var  lige  ved  at  besvime!«  Under  mødet 
følte  Wallace  Ånden  fortælle  ham,  at  præsident 
Hinckley  er  Guds  profet.  Wallace  hørte  også  præsident 
Hinckley  fortælle  folk,  at  hvis  de  er  trofaste,  vil  de  en 
dag  få  et  tempel  i  Østafrika. 

Lige  nu  er  det  tempel,  som  ligger  nærmest  Wallace 
og  hans  familie,  templet  i  Johannesburg  i  Sydafrika,  som 
ligger  mange  tusinde  kilometer  væk.  Der  er  vanskeligt 
og  meget  dyrt  at  rejse  dertil  fra  Kenya.  Der  er  også  plan- 
lagt et  tempel  i  Vestafrika,  men  Ghana,  hvor  det  tempel 
skal  opføres,  ligger  også  mange  tusinde  kilometer  fra 
Wallaces  hjem. 

Wallace  og  hans  familie  lever  værdigt,  så  de  kan 
blive  beseglet  til  hinanden  i  templet.  Hans  forældre 
arbejder  hårdt  og  sparer  op,  så  familien  kan  rejse  til 
templet.  Ligesom  pionerbørnene  i  sin  tid  måtte  vandre 
mange  kilometer  for  at  nå  til  det  forjættede  land,  skal 

Wallace  og  hans  familie  en  dag  rejse  mange  kilo- 
meter for  at  opnå  de  lovede  velsignelser  i 
templet. 

Når  Wallace  er  gammel  nok,  vil  han  være    i 
fuldtidsmissionær,  så  han  kan  være  med  til 
at  fortælle  andre  om  evangeliets  velsig- 
nelser. Men  Wallace  arbejder  allerede  på 
at  opbygge  Kirken.  Fordi  han  og  andre 
modige  kenyanske  pionerer  ligesom  ham 
er  tålmodige  og  trofaste,  som  præsident 
Hinckley  rådede  dem  til,  er  det  let  at 


l^jw* 


tro,  at  der  en  dag  vil  blive  bygget  et  tempel  i  deres 
smukke  land.  □ 

Wallace  og  hans  familie  læser  sammen  i  skrif- 
terne hver  dag  inden  aftensmaden. 
Herunder,  fra  venstre:  Wallaces  mor 
Jennifer;  Dorcas,  en  ven  af  familien; 
Wallaces  lillesøster  Sharon  sammen  med  deres  far 
Patrick;  hans  storebror  Brian  og  Wallace.  Familien 
holder  meget  af  at  tage  ud  og  se  på  de  dyr,  der  går 
frit  omkring  i  dyrereservatet  lige  uden  for  Nairobi. 

Præsident  Brigham  Young 
sagde,  at  »det  først  og  frem- 
mest er  vores  pligt  at  søge 
Herren,  til  vi  åbner  kommunikatio- 
nens vej  fra  Gud  til  vores  egen  sjæl« 
(Kirkens  præsidenters  lærdomme: 
Brigham  Young,  1997,  s.  41).  Moses 
lovede:  »Du  skal  finde  (Herren  din 
Gud) ,  hvis  du  søger  ham  af  hele  dit 
hjerte  og  af  hele  din  sjæl«  (5  Mos 
4:29). 

Søster  Paula  Thomas  fra  Sandy  i 
Utah  erfarede,  at  vor  himmelske 
Fader  sandelig  taler  til  sine  børn. 
Hun  mindes: 

»Jeg  voksede  op  i  et  mindre  aktivt 
hjem.  Takket  være  mine  venners 
påvirkning  begyndte  jeg  at  komme  i 
Primary.  Da  jeg  var  ni  år  gammel, 
fortalte  min  primarylærerinde  os  om 
personlig  bøn.  Jeg  vidste,  at  jeg 
kunne  bede  ved  måltider  og  til 
møder,  men  jeg  havde  aldrig  tænkt 
på  at  bede  til  min  himmelske  Fader 
på  egen  hånd. 

Da  lektionen  var  forbi,  gik  jeg  op 
til  lærerinden  og  bad  hende  om  at 
lære  mig  at  bede.  Hun  tog  venligt  et 
stykke  papir  frem  og  begyndte  at 
skrive  og  tale  på  samme  tid.  >Du  skal 
altid  begynde  med  at  takke  din 
himmelske  Fader  for  det,  du  har,< 
sagde  hun,  >og  så  kan  du  fortælle 
ham  om  dit  hjertes  ønsker.  Er  der 
noget  særligt,  du  vil  bede  om,  Paula  ?< 


Jeg  vidste  nøjagtigt,  hvad  jeg 
ønskede  -  jeg  ville  gøre  min  mor 
glad.  Jeg  kunne  ikke  huske  at  have 
set  hende  smile  eller  le.  Livet  var 
hårdt,  og  mor  græd  tit.  Jeg  elskede 
hende  så  højt,  at  jeg  skrev  digte  til 
hende  og  lavede  små  stykker  til  Mors 
Dag  og  købte  hende  gaver  for  de 
penge,  jeg  tjente  som  babysitter.  Hun 
var  altid  taknemlig,  men  jeg  vidste, 
at  hendes  byrder  var  tunge. 

Da  jeg  forlod  Primary  den  efter- 
middag, medbragte  jeg  min  lærer- 
indes skriftlige  instrukser.  Da  der  var 
stille  i  huset  den  nat,  knælede  jeg 
ved  min  seng  og  bad  min  allerførste 
personlige  bøn.  Jeg  bad  om,  at  jeg 
måtte  være  i  stand  til  at  gøre  min 


mor  glad.  Jeg  bad  den  samme  bøn 
hver  aften  i  syv  år. 

Da  jeg  var  16,  modtog  jeg  min 
patriarkalske  velsignelse  fra  en 
partriark,  som  jeg  aldrig  før  havde 
truffet.  I  min  velsignelse  sagde  han: 
> Paula,  Herren  har  hørt  dit  hjertes 
bønner.  Der  vil  komme  en  tid  i  dit 
liv,  hvor  du  vil  blive  i  stand  til  med 
inderlig  kærlighed  at  gengælde  de 
gaver,  som  din  mor  har  skænket  dig. 
Du  vil  ikke  alene  gøre  din  mor  glad, 
du  vil  skænke  hende  glædens  gave.< 

Mens  han  gav  mig  velsignelsen, 
modtog  jeg  et  stærkt  vidnesbyrd  om 
Guds  ønske  om  at  kommunikere 
med  os  gennem  personlig  åbenba- 
ring. Min  himmelske  Fader  havde 
hørt  mine  bønner,  og  han  lod  mig 
vide,  at  han  var  opmærksom  på  mig. 

Mange  år  senere,  da  min  mor  var 
død,  gik  jeg  gennem  templet  for  at 
modtage  hellige  ordinanser  på 
hendes  vegne.  Mens  jeg  var  der,  fik 
jeg  et  stærkt  indtryk  af,  at  jeg  virkelig 
havde  givet  min  mor  glædens  gave  - 
både  den  dag  og  ved  mange  andre 
lejligheder.« 

Den  personlige  åbenbarings  velsig- 
nelser er  tilgængelige  for  os  alle. 
Herren  har  lovet:  »Jeg  vil  tale  til  dig  i 
din  sjæl  og  i  dit  hjerte  gennem  den 
Helligånd,  der  skal  komme  over  dig,  og 
som  skal  bo  i  dit  hjerte  ...  Se,  dette  er 
åbenbaringens  Ånd«  (L&dP  8:2-3).  □ 


Kyskhedens  v 


Vanessa  Moodie 

FOTO:  VENLIGST  UDLÅNT  AF  FORFATTEREN 


En  vis  og  kærlig  himmelsk  Fader  har  fastsat, 
at  hans  børn  ikke  skal  have  seksuelle  forhold, 
før  de  bliver  gift.  Sådanne  intime  forhold  er 
kun  tilladelige  mellem  mand  og  hustru. 

Da  jeg  forberedte  mig  på  at  holde  tale  til  nadver- 
mødet i  Linstead  Gren  i  Kingston  Distrikt  på 
Jamaica  slog  jeg  op  i  Håndbog  i  evangeliske  prin- 
cipper, som  var  en  af  de  bøger,  der  hjalp  mig  med  at  forstå 
kyskhedsloven  for  mange  år  siden.  Da  jeg  slog  op  under 
emnet  »kyskhed«,  lagde  jeg  mærke  til  noget,  som  jeg 
aldrig  havde  bemærket  før:  I  indholdsfortegnelsen  er 
kyskhedsloven  opført  under  overskriften  »familiens 
frelse«.  Der  gik  en  prås  op  for  mig!  Denne  lov  var 
beregnet  til  ikke  alene  at  beskytte  enkeltpersoner,  men 
også  for  at  værne  om  den  vigtigste  enhed  i  himlen  og  på 
jorden,  nemlig  familien.  Jeg  indså,  at  denne  lov  gør  mere 
end  nogen  anden  lov  for  at  beskytte  og  styrke  familien. 
Hvilken  velsignelse!  Hvilken  herlig  velsignelse! 

Når  enkeltpersoner  og  familier  adlyder  denne  lov,  kan 
ægtefællerne  have  fuldkommen  tillid  til  hinanden, 
forældre  kan  stole  på  deres  børn,  børn  kan  fødes  i  hjem, 
hvor  ægteskabspagterne  æres,  børn  kan  vokse  op  med  en 


kundskab  om  deres  guddommelige  værdi,  og  børn  og 
voksne  kan  føle  sig  smukke,  rene  og  sunde.  Fatter  vi 
styrken  i  sådanne  familier? 

Syv  måneder  før  den  oplevelse  var  vores  andet  barn  og 
første  datter  blevet  født.  Da  Brianna  blev  født,  sendt  min 
mor  hende  en  smuk,  hvid  satinkjole.  Denne  særlige  kjole 
var  til  den  første  pige  blandt  mors  børnebørn.  Da  den 
skulle  rejse  hele  vejen  fra  USA  til  Jamaica,  havde  mor 
pakket  den  ind  i  plastic  og  lagt  den  i  en  stor  æske,  så  den 
var  godt  beskyttet.  Min  mand  og  jeg  blev  meget  glade,  da 
vi  modtog  kjolen.  Den  var  ren,  hvid  og  smuk  -  helt 
perfekt  til  vores  lille  pige. 

Men  forestil  jer  nu,  at  da  jeg  tog  kjolen  ud  af  æsken  og 
plasticindpakning,  kom  jeg  til  at  spilde  lidt  blæk  på  den.  Og 
forestil  jer  så,  at  fordi  jeg  gerne  ville  afprøve  kjolens  farve- 
fasthed, prøvede  jeg  at  dryppe  andre  farver  på  den  -  måske 
lidt  lilla,  grønt  og  rødt.  De  fleste  af  jer  ville  blive  rystede.  I 
ville  sikkert  trygle  mig  om  ikke  at  ødelægge  kjolen.  I  ville 
sikkert  fremføre  nogle  gode  grunde  til  det:  Dens  skønhed, 
dens  pris  og  så  videre.  Hvis  vi  ville  gøre  så  meget  for  at 
værne  om  noget  så  værdifuldt  som  en  kjole,  hvor  meget 
mere  burde  vi  da  ikke  gøre  for  at  værne  om  vores  sjæl? 

Ligesom  kjolen  har  vi  hver  især  en  rejse  at 
gennemføre  her  på  jorden,  og  den  rejse 
bringer  os  i  kontakt  med  meget,  som 
kan  tilsmudse  eller  knuse  os.  Men 

Jeremy  og  Vanessa  Moodie, 
deres  søn  Justin  og  deres 
datter  Brianna,  der  har  sin 
»hvide  satinkjole«  på  (til 
venstre).  Bror  Moodie  er 
præsident  for  Linstead 
Gren  i  Kingston  Distrikt 
på  Jamaica. 

vi  kan  drage  fordel  af  en  beskyttelse,  som  kan  holde  os 
rene  og  smukke,  så  vi  kan  være  parate  og  værdige,  når  vi 
kommer  frem  til  vores  mål.  Herrens  bud  -  inklusive 
kyskhedsloven  -  er  den  beskyttelse. 

De  lidenskaber  og  lyster,  som  Gud  har  anbragt  i  os,  er 
gode  og  sunde  og  giver  den  største  glæde,  når  de  benyttes 
på  den  rette  måde  og  på  det  rette  tidspunkt.  Men  hvis  de 
misbruges  medfører  de  sorg  og  et  helt  livs  fortrydelse. 


Kyskhedsloven  beskytter  os  og  gør  os  fri  ved  at  holde  os 
rene  og  smukke  -  og  ved  at  holde  os  lykkelige. 

Jeg  beder  til,  at  vi  aldrig  vil  afvise  Herrens  loves 
beskyttelse.  Må  vi  efterleve  de  love,  som  beskytter  os  og 
vore  familier,  så  vi  kan  vende  rene  og  værdige  tilbage  til 
vor  himmelske  Faders  nærhed,  sådan  som  min  mors  gave 
nåede  ren  frem,  lige  klar  til  at  min  lille  datter  kunne  få 
den  på.  □ 

FIRE  ÅRTIERS  TRO 


Christopher  K.  Bigelow 

FOTO:  FORFATTEREN 


Troens  rødder  breder  sig  på  den 
smukke  ø  Taiwan. 


Ei  t  stort  indrammet  billede  af  templet  i  Taipei  i 
Taiwan  hænger  på  væggen  i  det  taiwanesiske 
A  medlem  Chang  Chih  Hsuns  værksted.  Templet, 
symbolet  på  hans  nye  tro,  har  spir,  der  strækker  sig  mod 
himlen.  Billedet  har  erstattet  et  lille  alter,  som  medarbej- 
derne tidligere  brændte  røgelse  ved. 

»De  fleste  arbejdspladser  i  Taiwan  har  en  lille 
helligdom,  hvor  medarbejderne  kan  tilbede  velstandens 
gud,«  forklarer  bror  Chang.  »Da  jeg  blev  medlem  af 
Kirken,  hængte  jeg  et  billede  af  templet  op,  der  hvor 
alteret  før  havde  stået.« 

Hans  eksempel  er  karakteristisk  for  den  tro  og  det 
mod,  som  Kirkens  medlemmer  i  Taiwan  udviser,  når  de 
stræber  efter  at  leve  evangeliet.  Bror  Chang,  der  virker 


som  stavens  missionspræsident  i  Taichung  Stav  i  Taiwan, 
tilbød  for  nylig  sine  ansatte  en  kontant  belønning,  hvis  de 
ville  lægge  cigaretterne  på  hylden,  ligesom  han  gjorde 
inden  sin  dåb  i  1995.  Indtil  videre  har  ingen  taget  imod 
tilbudet. 

»Før  min  mand  blev  medlem  af  Kirken,  vidste  han 
ikke,  hvad  kærlighed  var,«  siger  bror  Changs  hustru, 

Modstående  side,  øverst:  Chen  Sung  Chun  fra  Pei  Tou 
Ward  i  Taipei  Øst  Stav  sammen  med  sin  datter  Lu  Chen 
Hsien-fen.  Til  venstre:  Den  Moderlige  Hengivenhedsbro 
strækker  sig  over  Tarokokløften;  til  højre:  Leh  Fen-fen 
fra  Kaohsiung  1.  Ward  i  Kaohsiung  Stav;  nederst:  Chen 
Benjamin  og  Chen  Yao  Mindy  fra  Kaohsiung  1 .  Ward 
med  deres  sønner  Tommy  og  Jimmy;  baggrund:  Templet 
i  Taipei  i  Taiwan.  Herover:  En  traditionel  kinesisk 
skulptur  afbilleder  yang  og  yin. 

TAIWAN  I  DAG 


Befolkning  -  22  millioner 
Størrelse  -  Ca.  35.900 

kvadratkilometer 

(eller  nogenlunde  på 

størrelse  med  Holland) 
Kirkens  medlemstal  - 

24.000  (omkring  0,1%  af  befolkningen) 
Tempel  -  Taipei 

Missioner  -  3  (Kaohsiung,  Taichung  og  Taipei) 
Stave  -  6  (Kaohsiung,  Taichung,  Tainan, 

Taipei  Central,  Taipei  Øst  og  Taipei  Vest) 
Distrikter  -  5  (Chung  Hsing,  Hsin  Chu,  Hua 

Lien,  Pingtung,  Tao  Yuan) 
Ward  -  31 
Grene  -  31 

Kirkeejede  bygninger  -  22 
Lejede  mødesale  -  1 7 


Til  højre:  Taipei  Vest  Stavs  præsident  Yang 
Tsung  Ting  står  i  en  have  med  en  bog  om 
Kirkens  40  års  jubilæum  i  Taiwan. 


Chang  Wu  Lan  Hua,  der  blev  døbt  ti  år  før  sin  mand. 
»Nu  ved  han,  hvordan  han  skal  elske  mig  og  vores 
familie.«  Familien  Chang  blev  beseglet  til  hinanden  i 
templet  i  Taipei  i  1996. 

»DEN  SMUKKE  0« 

Taiwan,  der  ligger  150  km  fra  Kinas 
kyst,  blev  kaldt  Uha  Formosa  -  der  betyder 
»den  smukke  ø«  -  af  de  portugisiske  opda- 
gelsesrejsende i  1590.  Øen  blev  kaldt 
Formosa  i  den  vestlige  verden  lige  til 
midten  af  det  20.  århundrede.  Folk,  der 
oprindelig  stammer  fra  det  sydlige  Kina, 
har  boet  på  øen  i  århundreder.  Det  kine- 
siske ord  Taiwan  betyder  »terrassebugten«. 
Før  kineserne  kom  hertil,  havde  folk  af 
indonesisk  og  filippinsk  afstamning  slået 
sig  ned  på  øen,  og  mange  af  deres  efterkommere  bor 
stadig  i  øens  bjergegne. 

Øens  lederskab  er  blevet  hyppigt  udskiftet. 
Hollandske  købmænd  herskede  over  Taiwan  fra  1624  til 
1661,  hvor  et  kinesisk  dynasti  overtog  magten.  Japanerne 
styrede  øen  fra  1895  til  1945.  I  1949  førte  den  kinesiske 
nationalistleder  Chiang  Kai-shek  næsten  to  millioner 
militær-,  regerings-  og  forretningsfolk  til  Taiwan,  efter  at 
kommunisterne  havde  erobret  magten  på  fastlandet.  I 
dag  kaldes  Taiwan  for  Republikken  Kina. 
Mandarinkinesisk  er  det  officielle  sprog,  selv  om  en 
taiwanesisk  dialekt  er  vidt  udbredt. 

I  gennem  de  sidste  50  år  har  Taiwan  gennemgået  en 
dramatisk  forvandling  fra  landbrugsland  til  et  økonomisk 
centrum,  hvor  indbyggerne  nyder  en  forholdsvis  høj  leve- 
standard. Men  på  grund  af  de  høje  priser  på  mad,  bolig  og 
biler  må  mange  af  Kirkens  medlemmer  arbejde  utroligt 
hårdt  for  at  forsørge  deres  familie.  Nationens  arbejdsuge 
strækker  sig  ofte  over  seks  eller  syv  fulde  arbejdsdage. 

I  Taitung,  en  mindre  by  på  Taiwans  idylliske,  bjerg- 
rige  østkyst,   er   de   økonomiske   udfordringer   særlig 


hårde.  Det  lokale  medlem  Chen  Shun  Chun  fortæller, 
at  mange  mennesker  må  arbejde  om  søndagen  for  at 
beholde  deres  job. 

Ifølge  ældste  John  H.  Groberg  fra  De  Halvfjerds,  der 
er  tidligere  præsident  for  Kirkens  Asiastiske  Område, 
betyder  det,  at  »trofaste  medlemmer  må 
holde  åndeligheden  for  øje  og  gøre  deres 
bedste  for  at  skabe  en  sund  balance 
mellem  familie,  kirke  og  arbejde.  At  holde 
materialismen  stangen  er  en  udfordring, 
som  vi  alle  kommer  ud  for  gennem  de 
beslutninger  og  valg,  vi  træffer.« 

Kirken  i  Taiwan  rummer  mange 
eksempler  på  folk,  der  har  truffet  de  rette 
valg.  Hsiung  Kuan  Ping,  der  er  biskop  for 
Taipei  3.  Ward  i  Taipei  Øst  Stav  i  Taiwan, 
mindes,  at  hendes  far  var  et  af  disse 
eksempler.  »Min  far  tjente  som  biskop  i  mange  år,«  siger 
biskop  Hsiung.  »Kirken  var  som  vores  hjem.  Min  far 
elskede  den.  Hver  dag  sørgede  han  for,  at  døre  og  vinduer 
var  lukket.  Jeg  var  med  til  at  gøre  rent  i  kirkebygningen, 
og  fra  jeg  var  14,  gik  jeg  wardssekretæren  til  hånde.  Nu 
har  jeg  meget  travlt  med  arbejde  og  familie,  men  takket 
være  min  fars  påvirkning,  tager  jeg  mig  tid  til  at  virke  i 
Kirken.  Hvis  jeg  sætter  Kirken  først,  har  jeg  oplevet,  at 
jeg  får  større  succes  på  arbejde  og  i  familien.« 

»Bortset  fra  familieaften  om  mandagen  og  nogle 
lørdage,  er  jeg  enten  på  arbejde  eller  i  kirke,«  siger  Ma  Ju 
Min,  der  er  biskop  for  Taichung  1 .  Ward  i  Taichung  Stav. 
»Lørdag  bruges  på  at  gå  ud  med  min  kone  -  det  er  meget 
vigtigt.  Når  jeg  skal  træffe  et  karrierevalg,  beder  jeg  altid 
min  himmelske  Fader  om  hjælp.  Jeg  er  blevet  velsignet 
med  gode  job,  der  gør  mig  i  stand  til  at  forsørge  min 
familie  og  tjene  i  Kirken.« 

På  grund  af  faren  for  at  blive  opslidt  af  for  meget  arbejde 
og  tjeneste  i  Kirken,  er  lederne  forsigtige,  når  de  udsteder 
kaldelser.  »Vi  tænker  os  meget  grundigt  om,  før  vi  kalder  et 
medlem,«   siger  Yang  Shi  Ling,   der  er   andenrådgiver 

i  Kaohsiung  5.  Ward  i  Kaohsiung  Stav.  »Vi  taler  med  dem 
og  sikrer  os,  at  de  føler  sig  trygge  ved  kaldelsen.  Vi  holder 
øje  med  dem,  for  at  sikre  os,  at  de  ikke  bliver  for  trætte. 
Hvis  de  bliver  frustrerede,  hjælper  vi  dem  med  deres 
problemer.« 

Chen  Hsin  Shun,  der  blev  døbt  som  15-årig,  lærte 
tidligt  at  udøve  tro  under  økonomiske  vanskeligheder  og 
at  yde  ofre  for  Kirken.  Da  han  forberedte  sig  på  at  tage  på 
mission,  krakkede  familiens  forretning,  og  hans  far  bad 
ham  om  at  hjælpe  med  til  at  forsørge  familien.  Han  sagde 
til  sin  far:  »Vis  min  Gud  tillid  i  tre  måneder  og  se,  om 
han  ikke  velsigner  familien,  mens  jeg  er  på  mission.« 
Hans  far  indvilligede  i  det,  og  ældste  Chen  bad  inder- 
ligt for  disse  velsignelser.  Da  han  havde  været  på 
mission  i  halvanden  måned,  modtog  han  et  brev 
fra  sin  far,  hvori  han  fik  at  vide,  at  han  ikke 
behøvede  at  vende  hjem  før  tiden,  for  fami- 
liens firma  havde  tegnet  en  lukrativ  10- 
årskontrakt.  I  dag  virker  bror  Chen  som 
medlem  af  højrådet  i  Kaohsiung  Stav. 

PRES  PÅ  DE  UNGE 

Det  økonomiske  konkurrence  ræs  i  Taiwan 
begynder  at  påvirke  de  unge,  når  de  bliver 
omkring  12  år  og  begynder  på  de  sidste  tre  år  af 
den  obligatoriske  uddannelse.  »Eleverne  skal 
bestå  nogle  meget  svære  eksaminer  for  at  læse 
videre,«  forklarer  ældste  Liang  Shih  An,  der  er 
halvfjerdser-områdeautoritet    og    arbejder    som 
professor  i  Taipei.  Juan  Jui  Chang,  der  er  førsterådgiver 
Taichungs  stavspræsidentskab  og  selvstændig  engelsk 
lærer,  anslår,  at  på  grund  af  de  høje  krav  er  det  kun 
30-40%  af  de  taiwanesiske  elever,  som  går  videre  til 
gymnasiet.  Og  presset  fortsætter,  for  eleverne  skal  bestå 
flere  svære  eksaminer  for  at  komme  på  universitetet. 

»Gode  taiwanesiske  forældre  lader  som  regel  ikke 
børnene  selv  afgøre,  om  de  vil  læse  videre  eller  ej,«  siger 
ældste  Groberg.  »Kirkens  ledere  er  opmærksomme  på 

KIRKENS  HISTORIE  I  TAIWAN 

1921  -  Ældste  David  O.  McKay  indvier  Det 

Kinesiske  Rige 

1956  -  Missionærerne  ankommer  til 

Taiwan  fra  Hongkong 

1959  -  Ældste  Mark  E.  Petersen 

genindvier  Taiwan 

1965  -  Mormons  Bog  udkommer  på 
kinesisk 

1 966  -  Den  første  kirkebygning 
indvies  i  Taiwan 

1 971  -  Den  første  mission  oprettes  i 
Taiwan 
1 973  -  Kirkens 

Uddannelsessystem 
begynder  sit  virke 

1975  -  Medlemstallet  når 
op  på  7000 

1 975  -  Lære  og  Pagter 
udkommer  på 
kinesisk 

1 976  -  Den  første  stav  orga- 
niseres i  Taiwan 

1 976  -  Den  Kostelige 

Perle  udkommer  på 
kinesisk 
1 984  -  Templet  i  Taipei  indvies 
1 998  -  Medlemstallet  når  op 
på  24.000 

Hjælpeforeningssøstre  med 
en  af  flere  stande  ved  en 
»Det  Glade  Køkken«- 
aktivitet  i  staven. 


omstændigheder  tvang  ham  til  at  afbryde 
sin  mission  for  at  udføre  den  to-årige 
tvunge  værnepligt  på  Taiwan.  Trods  Wades 
fuldtidstjeneste  i  flåden,  har  han  fortsat  sin 
missionering. 

Ved  en  middag  for  søfolkene  gav  deres 
øverstbefalende  dem  hver  en  flaske  øl  til 
at  skåle  med.  Da  Wade  sagde  nej  tak,  gav 
officeren  ham  to  muligheder:  Han  kunne 
drikke  øllen  eller  drikke  to  store  flasker 
sodavand.  Wade  drak  sodavand,  indtil  han 
var  ved  at  kaste  op.  Officeren  blev  ved 
med  at  være  efter  ham  fra  da  af,  men 
Wade  stod  fast.  Med  tiden  fik  de  andre 
respekt  for  ham.  Nu  bliver  han  ofte  betroet 
pengesager  og  andre  vigtige  opgaver,  som 
f.eks.  forhandlinger  med  det  militære 
hovedkvarter.  □ 


dette.  Vi  er  klar  over,  at  de  unge  taiwanesere  har  brug  for 
al  den  støtte,  de  kan  få,  for  at  klare  de  uddannelsesmæs- 
sige udfordringer,  som  de  kommer  ud  for. 

De  fleste  familier  i  Kirken  lægger  vægt  på,  at  mange 
timers  lektielæsning  skal  suppleres  af  tid,  som  bruges  på 

andre  vigtige  aspekter,«  fortsætter  ældste 
Groberg.  »De  elever,  der  er  eneste 
medlem  af  Kirken  i  deres  familie,  har 
særlig  store  udfordringer.  Lydighed  mod 
forældre  er  meget  vigtigt,  ikke  bare  i  den 
taiwanesiske  kultur,  men  også  i  Kirken. 
Det  kræver  en  moden  indsats  at  bevare 
en  rimelig  balance  i  disse  unge  menne- 
skers tilværelse.  De  skal  nok  klare  den,  og 
de  bliver  stærke  på  grund  af  de  valg,  som 
de  træffer  under  bøn.« 

I  Taiwan  køres  seminar  som  hjemmestu- 
dium, og  omkring  en  tredjedel  af  de  unge  er  tilmeldt. 
Institutprogrammet  har  større  succes,  for  her  er  90%  af  de 
unge  studerende  tilmeldt,  samt  mange  af  de  unge,  som  ikke 
studerer.  »At  være  institutlærer  er  min  yndlingskaldelse,« 
siger  stavspræsident  Yang  Tsung  Ting  fra  Taipei  Vest  Stav, 
som  var  med  i  den  første  institutklasse  i  Taiwan  i  1977. 

RELIGIØSE  OG  FAMILIEMÆSSIGE  UDFORDRINGER 

Som  alle  andre  steder  i  verden  skaber  det 
gengivne  evangelium  også  konflikter  med  de 
indgroede  religiøse  og  familiemæssige  tradi- 
tioner i  Taiwan.  Omkring  93%  af  befolk- 
ningen bekender  sig  til  en  blanding  af 
buddhisme,  kungfutsianisme  og  taoisme 
og  der  lægges  stor  vægt  på  forfædretilbedelse.  Men  Taiwan 
har  religionsfrihed,  og  omkring  en  million  mennesker 
bekender  sig  til  forskellige  kristne  trosretninger. 

Da  den  traditionelle  kinesiske  religion  er  så  nært 
knyttet  til  respekten  for  forfædrene  og  levende  forældre, 
må  yngre  omvendte  i  Taiwan  ofte  gennem  svære  kampe, 
når  de  tager  imod  evangeliet.  Forældrenes  magt  over  de 


unge  i  Taiwan  er  langsomt  ved  at  svinde,  men  de  har  ofte 
stor  magt  over  deres  børn,  selv  når  disse  er  30,  især  hvis 
de  endnu  ikke  er  gift. 

Karl  Robert  Koerner,  der  tjente  som  missionær  i 
Taiwan  for  30  år  siden  og  for  nylig  har  været  præsident 
for  Taichung  missionen,  siger:  »Når 
taiwanesere  bliver  medlemmer  af  Kirken, 
holder  de  op  med  at  tilbede  andre  guder, 
men  der  er  nogle  skikke,  som  kan  være 
svære  at  slippe.  Det  skyldes  familiens 
forventninger  og  pres.« 

Yang  Tsung  Ting,  der  er  præsident  for 
Taipei  Vest  Stav,  forklarer:  »De  fleste 
taiwanesiske  forældre  forventer,  at  når  de 
dør,  vil  deres  børn  brænde  papirpenge  og 
røgelse  for  dem  og  bringe  madofre.  Ellers 
frygter  de,  at  de  skal  sulte  eller  leve  i 
fattigdom  i  det  næste  liv.  Derfor  bliver  ældre  mennesker 
ofte  grebet  af  panik,  når  deres  unge  bliver  medlemmer 
af  Kirken.« 

Kirkens  ledere  er  opmærksomme  på  forældrenes 
bekymringer.  »Vi  opfordrer  dem,  der  undersøger  Kirken, 
til  at  tale  med  deres  forældre  og  fortælle  dem,  hvad  de 
lærer,«  siger  Yeh  Chen  Meng,  der  er  præsident  for 
Kaohsiung  Stav.  »Det  er  vigtigt,  at  forældrene  ser,  hvad 
evangeliet  betyder  i  deres  børns  liv.«  Det  er  også  vigtigt, 
at  forældrene  ser  deres  børn  ære  dem  og  deres  forfædre. 

TEMPLET  FREMHÆVES 

»Kirkens  medlemmer  ærer  også  deres  forfædre,  men 
på  en  anden  måde,«  siger  præsident  Yang  Tsung  Ting.  »Vi 
udfører  slægtsforskning,  indsender  navne  til  templet  og 
udfører  ordinanser  til  deres  evige  gavn.« 

Juan  Jui  Chang,  der  er  førsterådgiver  i  stavspræsident- 
skabet  i  Taichung  Stav,  havde  en  stærk  oplevelse,  da  han 
udførte  tempelordinanser  for  sine  afdøde  forældre. 
»Skønt  jeg  på  det  tidspunkt  havde  besøgt  templet 
igennem  13  år,«  siger  præsident  Juan,  »så  følte  jeg  Ånden 

stærkere  end  nogensinde,  da  jeg  udførte  arbejde  for 
mine  forældre.  I  beseglingsværelset  repræsenterede  jeg 
min  far,  mens  min  hustru  repræsenterede  min  mor,  og  vi 
knælede  sammen  ved  alteret.  Vi  følte,  at  det  var  det 
største,  vi  kunne  gøre  for  vores  forældre.« 

I  en  tale,  som  blev  holdt  ved  indvielsen  af  templet  i 
Taipei  i  november  1984,  bemærkede  præsident  Gordon 
B.  Hinckley,  at  templet  blev  bygget  på  en  grund,  der 
tidligere  havde  huset  et  fængsel.  »Dette  hus,«  sagde 
han,  »som  er  bygget  på  en  grund,  der  tidligere  har 
tilhørt  et  fængsel,  vil  åbne  fængselsdørene  bag  dødens 
slør«  (R.  Lanier  Britsch,  From  the  East:  The  History  of 
the  Latter-day  Saints  inAsia,  1851-  1996, 1998,  s.  292). 

»Nogle  af  os  kan  se  en  forbindelse  mellem  den 
kinesiske  gudsdyrkelse  og  Det  Gamle  Testamentes 
ceremonier,«  siger  præsident  Juan  Jui  Chang.  »Et 
eksempel  er  de  traditionelle  kinesiske  dørstolper,  der 
er  røde,  ligesom  da  jøderne  malede  dørstolperne  ve« 
påskefesten,  så  dødens  engel  skulle  gå  forbi  dem.  De 
kinesiske  tegn  for  båd  viser  en  slags  ark  og  ott< 
mennesker,  der  måske  har  en  forbindelse  til  historierl 
om  den  store  vandflod.  Kinesiske  helligdomme  og 
templer  har  en  indre  og  en  ydre  gård,  og  der  bringes 
ofre  på  samme  måde  som  i  oldtidens  Israel.  Vi  må 
hjælpe  folk  til  at  indse,  at  evangeliet  ikke  er  den 
taiwanesiske  kultur  fremmed,  men  derimod  noget,  i 
som  vi  allerede  kender  lidt  til.« 

Ældste  Groberg  siger:  »Den  kinesiske  kultur  har 
mange  fællestræk  med  evangeliet,  eftersom  hoved-i 
vægten  lægges  på  sandhed,  skønhed,  venlighed,  fami- 
lien og  andre  positive  ting.  De  muligheder,  som  de 
giver  Kirken  ses  tydeligt  ved,  at  vi  har  at  gøre  med  et 
folk,  hvis  indstilling  minder  meget  om  vores  egen,  når 
det  gælder  kulturelle  værdier.  Problemet  er,  at  de  ofb 
mener,  at  de  ikke  har  brug  for  evangeliet,  fordi  de  alle 
rede  kender  disse  værdier.  Til  tider  føler  de,  at  vester 
lændinge  søger  at  invadere  deres  kultur  med  noget,  de 

ENKENS  TRO 


a  Sun  Huei 
Lins  mand 
døde  af  kræft, 
måtte  hun  begynde 
at  arbejde  for  at 
forsørge  sine  tre 
døtre.  Hun  gør  rent 
i  stavscentret  i 
Taichung  og  ordner 
regnskaber  for  en  karateklub,  men  familien 
kæmper  stadig  med  en  stram  økonomi. 
»Livet  kan  være  en  lærerig  og  hård  tid,« 
siger  hun.  »Men  Gud  lever,  og  han  giver  os 
ikke  større  prøvelser,  end  vi  kan  klare.« 

En  af  hendes  mands  kolleger  tilbød  at 
passe  søster  Suns  yngste  datter.  »Til 
gengæld  ville  jeg  fortælle  dem  om  evan- 
geliet,« siger  hun.  Så  hun  forærede  fami- 
lien et  abonnement  på  Liahona,  bad  for 
dem  og  satte  deres  navne  på  bønnelisten  i 
templet.  En  af  kollegaens  børn  blev 
medlem  af  Kirken  og  er  stadig  aktiv. 

Da  søster  Sun  blev  beseglet  til  sin  mand, 
inden  hans  død,  fornemmede  hun,  at  Gud 
overværede  ceremonien.  »Jeg  ved,  at  vores 
ægteskab  er  evigt,  og  at  jeg  kun  midlerti- 
digt er  adskilt  fra  min  mand,«  siger  hun. 
Hun  tjener  i  wardets  hjælpeforeningspræsi- 
dentskab.  D 


Til  venstre,  i  baggrunden:  Templet  i  Taipei. 
Herover:  Taiwanesiske  pionerpar  (fra 
venstre)  -  Hu  Wei-i  og  Hu  Yu  Mei-Hsiu  fra  Mu 
Cha  Ward  i  Taipei  Vest  Stav,  og  fra  Taipei  2. 
Ward  i  Taipei  Central  Stav  er  det  Liang  Jun- 
sheng  og  Liang  Wu  l-ya  og  Chen  Meng-yu  og 
Chen  Lin  Shi-liang. 

iden  1 994  har 
'Chen  Jien  Nien 
virket  i  amtsrådet 
i  Taitung.  Han  er 
apoteker  af  profes- 
sion og  tidligere 
grenspræsident  og 
menes  at  være  den 
første  sidste  dages 
hellige,  der  er 
blevet  valgt  til  et 
offentligt  embede  i  Taiwan. 

»Politik  er  fuld  af  vanskeligheder  og 
problemer,  så  jeg  har  virkelig  behov  for 
Herrens  hjælp,«  siger  bror  Chen.  »Af  og  til 
fristes  politikere  til  at  handle  uetisk,  men 
evangeliet  hjælper  mig  til  at  finde  den 
rette  kurs.  Jeg  beder  og  modtager  inspira- 
tion, så  jeg  kan  holde  fast  ved  mine  prin- 
cipper.« 

Venner,  kolleger  og  avisjournalister  har 
erfaret,  at  bror  Chen  er  medlem  af  Kirken, 
fordi  han  ikke  drikker  spiritus.  I  Taiwan 
ordnes  mange  politiske  aftaler,  mens  delta- 
gerne spiser  og  drikker  på  lokale  barer, 
klubber  og  restauranter. 

På  væggen  bag  bror  Chens  skrivebord 
hænger  et  stort  aftryk  af  det  kinesiske  tegn 
for  kærlighed.  »Jeg  motiveres  af 
kærlighed,«  siger  bror  Chen.  »Jeg  prøver  at 
få  folk  til  at  behandle  hinanden  kærligt.«  □ 


Lai  Kuan-wen  fra  Taipei  3.  Ward  i  Taipei  Øst 
Stav  føjer  stolt  sit  navn  til  VDR-emblemet. 


ikke  er  så  forskelligt  fra  det,  som  de  har  kendt  i  århun- 
dreder. Kirken  har  muligheden  for  at  fortælle  dem,  om  alle 
menneskers  behov  for  Frelseren  og  hans  frelsesplan.« 

Kirken  har  nået  en  styrke  og  en  modenhed  i  Taiwan. 
Fra  forkyndelsen  af  det  gengivne  evangelium  begyndte  på 
Taiwan  i  1956  gik  der  kun  tyve  korte  år,  før  den  første 
stav  blev  oprettet,  og  der  sker  en  fortsat  vækst.  Mange 
indfødte  taiwanesere  tjener  som  fuldtidsmissionærer  og 
vender  hjem  til  deres  lokale  ward  og  grene  som  garvede 
tjenere,  der  er  klar  til  at  føre  Kirken  ind  i  fremtiden. 

Chen  Shun  Chun,  der  er  tidligere  præsident  for  Hua 
Lien  Distrikt,  tegnede  for  nylig  et  diagram,  som  illustrerer 
de  omfattende  virkninger  af  hans  dåb  i  1973.  Han 
begyndte  med  at  skrive  sit  eget  og  sin  hustrus  navne  i 
midten,  derefter  skrev  han  navnene  på  adskillige  andre 
familiemedlemmer  og  venner,  som  har  sluttet  sig  til 
Kirken,  modtaget  præstedømmet,  modtaget  deres 
tempelbegavelse,  virket  som  fuldtidsmissionærer  og 
omvendt  andre,  og  er  blevet  beseglet  i  templet.  I  et  særligt 
område  af  diagrammet  står  navnene  på  afdøde,  som  der  er 
blevet  udført  stedfortrædende  ordi- 
nanser  for.  Præsident 
Chen  anslår,  at  man 
kunne  danne  et  helt 
ward  af  de  medlemmer, 
som  er  resultatet  af 
hans  dåb  for  26  år 
siden. 

Takket     være     de 
utallige  andre  evange- 
liske frø,  der  er  blevet 
sået  og  er  begyndt  at      j 
spire   frem,   vil  den 
fysisk    »smukke    ø« 
Taiwan  vokse  sig  ånde- 
ligt  smukkere,   efter- 
hånden som  årene  går.  □ 

DET  HAR  VI  ALLE  LOVET 

KAN  DU  HUSKE  DET? 

(Se  Luk  22:19-20;  L&P  20:77,  79). 


Marissa  D.  Thompson  og  Janna  Nielsen 


OPDAG  OG  OPBYG 
DINE  TALENTER 


vAj 


Har  du  nogensinde  givet 
nogen  en  gave,  som  vedkom- 
mende var  ligeglad  med  eller 
aldrig  brugte?  Har  du  nogensinde 
tænkt  på,  at  det  måske  er  sådan, 
Herren  har  det,  når  vi  ignorerer  de 
talenter,  som  han  har  givet  os? 

Lignelsen  om  talenterne  fra  Det 
Ny  Testamente  lærer  os,  at  Herren 
forventer,  at  vi  opdager,  udvikler  og 
bruger  vores  talenter  (se  Matt 
25:14-29).  Hvis  vi  forsømmer  de 
gaver,  han  har  givet  os,  bliver  vores 
gaver  taget  fra  os.  Men  hvis  vi  vil 
udvikle  de  talenter,  som  vi  har  faet, 
vil  Herren  velsigne  os  med  flere. 

Det  er  aldrig  for  sent  at  opdage, 
hvilke  talenter  du  har  og  udvikle 
dem.  Her  er  nogle  forslag,  som  kan 
hjælpe  dig: 


SØG  HJÆLP  OG  INSPIRATION  TIL  AT 
FINDE  DINE  NATURLIGE  TALENTER 

•  Læs  din  patriarkalske  velsig- 
nelse for  at  se,  hvilke  naturlige  gaver 
der  nævnes  der. 

ft  Se  på  din  families  historie  for  at 
finde  ud  af,  hvilke  gaver  dine 
forfædre  havde.  Denne  søgen  kan 
give  dig  fingerpeg  om,  hvilke  natur- 
lige evner  du  selv  har,  eftersom  nogle 
talenter  går  i  arv. 


FOTO:  CRAIG  DIMOND 


BRUG  TID  PÅ  AT  UDVIKLE  ET  TALENT 
ELLER  EN  FÆRDIGHED,  SOM  DU  ALLE- 
REDE BESIDDER 

#  Lær  dine  søskende  at  fremføre 
en  sang  ved  familieaften. 

É  Brug  tid  på  at  tegne  og  farve 
sammen  med  dine  søskende  eller 
kvarterets  børn. 

fk  Meld  dig  frivilligt  som  dommer 
eller  træner  for  en  lokal  sportsklub. 

#  Skriv  et  digt,  en  artikel  eller  en 
kort  historie. 

VÆR  IKKE  BANGE  FOR  AT  PRØVE 
NOGET  NYT 

*  Vælg  et  projekt  i  Unge  Piger, 
Unge  Mænd  eller  spejderpro- 
grammet,  som  adskiller  sig  fra  de 
projekter  eller  værdinormer,  som  du 
plejer  at  arbejde  på. 

#  Lån  en  kogebog  på  biblioteket 
eller  af  en  ven  og  tilbered  et  måltid 
mad  til  familien. 

•  Meld  dig  til  et  kursus  -  prøv 
f.eks.  et  talekursus,  drama,  madlav- 
ning, blomsterbinding,  mekanik, 
svømning  eller  dykning. 

•  Meld  dig  til  eller  opret  en 
sportsklub. 

6  Meld  dig  til  et  lokalt  kor  eller 
amatørteater. 


FOTO:  WELDEN  ANDERSEN 

STUDÉR  OG  EFTERLEV  DE 
PRINCIPPER,  SOM  FORKYNDES  I 
SKRIFTERNE 

•  Læs  om  de  egenskaber,  som 
Frelseren  besad,  såsom  barmhjer- 
tighed, uselviskhed  og  villighed  til  at 
tilgive.  Eftersom  vi  alle  har  evnen  til 
en  dag  at  blive  som  han,  bør  vi 
arbejde  flittigt  på  at  udvikle 
Kristuslignende  egenskaber. 

•  Bed  om,  at  Herren  vil  vende 
dine  svagheder  til  stærke  sider,  som 
han  har  lovet  i  Ether  12:37. 

É  Undervurdér  ikke  de  talenter, 
der  hedder  ærlighed,  godhed  og 
venlighed.  □ 


Tempelvelsignelser:  På 

jorden  og  i  evigheden 


Med  præsident  Gordon  B.  Hinckleys  bekendtgørelse  af,  at  Kirken  har  i  sinde 
straks  at  opføre  mere  end  30  små  templer,  har  Kirken  påbegyndt  at  tempelbyg- 
geri »af  et  omfang,  vi  ikke  tidligere  har  set«.  Dette  program,  som  ifølge  præsi- 
dent Hinckley  vil  bringe  antallet  af  templer  op  på  »100  ved  udgangen  af  dette 
århundrede«,  gør  det  muligt  for  hellige  over  hele  verden  at  nyde  evangeliets  »største 
velsignelser«  (se  Stjernen,  juli  1998,  s.  93,  94). 

Følgende  udtalelser  fra  medlemmer  af  Det  Første  Præsidentskab  og  De  Tolv  Apostles 
Kvorum  forklarer  betydningen  af  templer  og  tempelordinanser. 

Præsident  Gordon  B.  Hinckley:  »Det  er  en 
betydningsfuld  og  afgørende  tid  indenfor 
Herrens  værk  ...  Vi  lever  i  en  af  de  største  og 
vigtigste  epoker  i  Kirkens  historie  og  i  histo- 
rien om  Guds  værk  blandt  sit  folk.  Vi  lever  i  den  mest 
storslåede  æra  for  tempelbyggeri,  som  nogensinde  har 
fundet  sted«  (»Fryd  jer  i  denne  dejlige  periode  hvor  templer 
bliver  bygget«,  Stjernen,  oktoberkonferencen  1985,  s.  43). 

»Hvert  eneste  tempel,  bygget  af  Jesu  Kristi  Kirke  af 
Sidste  Dages  Hellige,  står  som  udtryk  for  dette  folks 
vidnesbyrd  om,  at  Gud  vor  evige  Fader  lever,  at  han  har 
en  plan  til  velsignelse  af  sine  sønner  og  døtre  i  alle  tids- 
aldre, at  hans  elskede  Søn,  Jesus  Kristus  ...  er  verdens 
Frelser  og  Forløser,  hvis  sonoffer  muliggjorde  opfyldelsen 
af  denne  plan  ved  evigt  liv  til  hver  enkelt,  som  accepterer 
og  efterlever  evangeliet.  Ethvert  tempel,  stort  eller  lille, 
gammelt  eller  nyt,  er  et  udtryk  for  vores  vidnesbyrd  om, 
at  livet  på  den  anden  side  af  graven  er  lige  så  virkeligt  og 
sikkert  som  livet  på  jorden  ...  Hver  eneste  ordinanse, 
udført  i  disse  hellige  bygninger,  er  evige  i  deres  følger« 
(»Dette  fredfyldte  Guds  hus«,  Stjernen,  juli  1993,  s.  72). 

ET  STED  TIL  PRÆSTEDØMMETS  NØGLER 

Præsident  Boyd  K.  Packer:  »Mange  af  de 
lærdomme,  som  har  med  det  dybt  åndelige 
i  Kirken  at  gøre,  er  symbolske,  især  når  det 
vedrører  templet.  Vi  benytter  ordet  nøgler 


på  en  symbolsk  måde.  Her  repræsenterer  præstedøm- 
mets myndighedsnøgler  omfanget  af  den  magt,  som 
gives  det  jordiske  menneske  fra  den  anden  side  af  sløret 
til  at  virke  i  Guds  navn  på  jorden.  Ordene  besegling, 
nøgler  og  præstedømme  er  nært  forbundet  med 
hinanden  ... 

Disse  nøgler  tilhører  Kirkens  præsident  -  profeten, 
seeren  og  åbenbareren.  Denne  hellige  beseglingsmagt 
findes  i  Kirken  nu.  Der  er  intet,  der  betragtes  som  mere 
helligt  af  dem,  der  kender  denne  myndigheds  betydning. 
Intet  varetages  mere  omhyggeligt«  (»Det  hellige 
tempel«,  Stjernen,  juni  1992,  s.  21-22). 

ET  STED  TIL  INDGÅELSE  AF  PAGTER 

Ældste  Henry  B.  Eyring:  »De  sidste  dages 
hellige  er  et  pagtsfolk.  Lige  fra  vores 
dåbsdag  og  gennem  alle  vores  livs  åndelige 
milepæle  aflægger  vi  løfter  til  Gud,  og  han 
aflægger  løfter  til  os.  Han  holder  altid  de  løfter,  som  han 
giver  gennem  sine  bemyndigede  tjenere,  men  vores  livs 
afgørende  prøve  består  i,  om  vi  vil  indgå  og  holde  vores 
pagter  med  ham«  (»Guds  vidner«,  Stjernen,  januar 
1997,  s.  29). 

Ældste  L.  Tom  Perry:  »Når  vi  har  accepteret 
de  fire  første  principper  i  evangeliet,  og  når 
vi  har  haft  tid  til  at  bevise  vort  værd  ved  at 
leve  i  harmoni  med  evangeliets  lærdomme, 

er  det  muligt  at  komme  ind  i  Herrens  tempel  og  modtage 
vores  begavelse  ... 

Efter  at  have  modtaget  din  egen  begavelse  kan  du 
blive  forenet  med  din  ægtefælle  og  beseglet  i  ægteskab 
for  tid  og  al  evighed  ... 

Hvor  vidunderlige  Herrens  belæringer  til  sine  børn 
dog  er,  om  at  der  for  evigt  kan  være  familiesammenhold 
mellem  bedsteforældre,  forældre,  børn  og  børnebørn  som 
en  evig  familieorganisation«  (»Lad  os  drage  op  til 
Herrens  bjerg«,  Stjernen,  oktober  1982,  s.  117). 

Ældste  Robert  D.  Hales:  »Et  evigt  bånd 
opstår  ikke  bare  som  følge  af  de  beseglende 
pagter,  som  vi  indgår  i  templet.  Vores 
opførsel  i  dette  liv  vil  afgøre,  hvad  vi  vil 
være  i  evighederne.  For  at  opnå  velsignelserne  ved  den 
besegling,  som  vor  himmelske  Fader  har  givet  os,  må  vi 
holde  budene  og  opføre  os  på  en  sådan  måde,  at  vores 
familier  har  lyst  til  at  leve  sammen  med  os  i  evighederne. 
De  familieforhold,  som  vi  har  her  på  jorden  er  vigtige, 
men  deres  største  betydning  ligger  i  den  indflydelse,  som 
de  har  på  vores  slægt  her  på  jorden  i  fremtidige  genera- 
tioner og  gennem  hele  evigheden«  (»Den  evige  familie«, 
Stjernen,  januar  1997,  s.  61). 

Ældste  Jeffrey  R.  Holland:  »Vi  har  modtaget 
det  mest  opmuntrende  af  alle  endelige 
løfter:  Den  kraft,  der  knytter  os  sammen  i 
retfærdighed  er  større  end  nogen  anden  kraft  - 
en  hvilken  som  helst  kraft  —  som  vil  forsøge  at  skille  os.  Det 
er  den  kraft,  der  ligger  i  pagtsteologien  og  magten  i 
præstedømmets  ordinanser.  Det  er  Jesu  Kristi  evan- 
geliums kraft«  (»Things  We  Have  Learned  -  Together,« 
Ensign,  juni  1986,  s.  32). 

Ældste  M.  Russell  Ballard:  »Alle  voksne 
medlemmer  af  Kirken  bør  stræbe  efter  at 
blive  værdige  til  at  modtage  templets  ordi- 
nanser. De  bør  finde  frem  til  deres  forfædre 
og  udføre  de  hellige  tempelordinanser  for  dem. 

...  Indgåelse  og  overholdelse  af  hellige  pagter  i  Herrens 
hus  er  ...  det  højeste,  mest  mættende  åndelige  festmåltid 
i  Jesu  Kristi  evangelium  i  livet  på  jorden;  det  har  evige 
konsekvenser«  (»Festmåltid  ved  Herrens  bord«,  Stjernen, 
juli  1996,  s.  83). 

ET  STED  FOR  HELLIGGØRENDE  TJENESTE 

Præsident   Thomas   S.   Monson:   »Skønt 

midlertidige  hindringer  i  slægtsforskningen 

kan  synes  uovervindelige,  vil  der  ofte  på 

fé  Æ       mirakuløs  vis  vise  sig  en  tydelig  sti  gennem 

alle  problemerne  ... 

Profeten  Joseph  Smith  erklærede:  >  Alt,  hvad  vi  gør  for 
vores  egen  frelse,  skal  også  udføres  for  vores  afdødes 
frelse,  for  frelse  er  ens  for  alle.< 

Vi  må  ikke  blive  trætte  af  at  gøre  det  gode.  Hvis  vi  føler, 
at  vores  bidrag  til  dette  hellige  værk  er  lille  eller  ubetyde- 
ligt, så  skal  vi  blot  huske  på,  at  >sjæle  er  af  stor  værdi  i  Guds 
øjne<  [L&P  18:10]  ...  Når  vi  udfører  vores  arbejde  i  tro,  vil 
vi  kvalificere  os  til  de  ønskede  velsignelser«  (»Anstødssten, 
tro  og  mirakler«,  Stjernen,  juni  1996,  s.  20-21). 

Ældste  Russell  M.  Nelson:  »Efter  sin  kors- 
fæstelse tjente  Jesus  i  åndeverdenen,  hvor 
'•  i  »     han  iværksatte  missioneringen  blandt  dem, 
der  var  døde  uden  at  høre  evangeliet  (se 
1  Pet  4-6;  L&P  138:10-37).  Det  er  logisk  at  forvente,  at 
der  skulle  udføres  dåbshandlinger  for  disse  sjæle  ... 

Fra  Adams  dage  til  tidernes  midte  blev  tempelordi- 

nanserne     udelukkende     udført     for     de     levende. 

Ordinanserne  for  de  døde  måtte  afvente  forsoningen  og 

Frelserens   tjenestegerning  efter  hans   død    (se   L&P 

138:18-37)«  (»Elias'  ånd«,  Stjernen,  januar  1995,  s.  83). 

Ældste  Richard  G.  Scott:  »Beslut  dig  til  at 

velsigne  dem,  der  er  afhængige  af  dig  -  og 

velsign  derved  dig  selv  umådeligt. 

UK         ...  Jeg  lover,  at  Herren  vil  velsigne  dig  i 

dine  anstrengelser,  for  det  er  hans  værk,  og  han  vil 

vejlede  din  bønsomme  indsats  for  at  bringe  ordinanser  og 
pagter  til  dine  forfædre. 

Gennem  vores  indsats  i  hellige  templer  her  på  jorden, 
ved  anvendelse  af  den  myndighed,  som  Frelseren  har 
delegeret,  modtager  vore  forfædre  de  frelsende  ordi- 
nanser, som  gør  det  muligt  for  dem  at  opnå  evig  lykke« 
(»Forløsningen:  Kærlighedens  høst«,  Stjernen,  januar 
1991,8.5-6). 

Ældste  Dallin  H.  Oaks:  »Det  andet  princip 
er,  at  vi  må  forstå,  at  i  arbejdet  med  at 
forløse  de  døde  er  der  mange  opgaver,  der 
skal  udføres,  samt  at  alle  medlemmer  bør 
deltage  i  arbejdet  ved  bønsomt  at  udvælge  sig  de  opgaver 
i  betragtning  af  deres  personlige  forhold  og  kaldelser  i 
Kirken  på  det  givne  tidspunkt  ... 

Vi  skal  danne  familieorganisationer,  tilrettelægge 
familieprojekter,  berøre  hjerter,  bede  bønner,  tilegne  os 
lærdomme,  undervise  børn,  identificere  levende  og  døde, 
indhente  tempelanbefalinger,  aflægge  tempelbesøg,  indgå 
pagter  og  modtage  ordinanser«  (»Med  visdom  og  orden«, 
Stjernen,  december  1989,  s.  18-20). 

ET  STED,  HVOR  MAN  MODTAGER  PERSONLIGE 
VELSIGNELSER 

Præsident  James  E.  Faust:  »Vi  ...  tror  på 
helbredelsens  gave.  Denne  gave  omfatter, 
ifølge  min  forståelse  helbredelse  af  både 
krop  og  sjæl.  Ånden  taler  fred  til  sjælen  ... 
Herren  har  sørget  for  mange  muligheder,  hvori- 
gennem vi  kan  modtage  denne  helbredende  indflydelse. 
Jeg  er  taknemmelig  for,  at  Herren  har  gengivet  tempel- 
tjenesten til  jorden  ...  Vore  templer  er  et  tilflugtssted, 
hvor  vi  kan  tage  hen  og  aflægge  mange  af  verdens 
bekymringer.  Vore  templer  er  fredfyldte  og  rolige  steder.  I 
disse  hellige  bygninger  > læger  (Gud)  dem,  hvis  hjerte  er 
sønderknust,  og  forbinder  deres  sår<  (SI  147:3)« 
(»Åndelig  helbredelse«,  Stjernen,  juli  1992,  s.  6-7). 


Ældste  David  B.  Haight:  »Et  tempel  er  et 
sted,  hvor  de,  som  han  har  udvalgt, 
modtager  kraft  fra  det  høje  -  en  kraft,  der 
gør  os  i  stand  til  at  bruge  vore  gaver  og 
evner  med  større  intelligens  og  større  effektivitet  for  at 
tilvejebringe  vor  himmelske  Faders  hensigter  i  vores  egen 
tilværelse  og  hos  dem,  vi  elsker  ... 

Kom  værdigt  og  regelmæssigt  til  templet.  I  velsigner 
ikke  blot  de  afdøde,  men  I  kan  frit  modtage  den  lovede 
personlige  åbenbaring,  der  kan  velsigne  jeres  liv  med 
kraft,  viden,  lys,  skønhed  og  sandhed  fra  det  høje,  som  vil 
vejlede  jer  og  jeres  efterkommere  til  evigt  liv«  (»Kom  til 
Herrens  hus«,  Stjernen,  juli  1992,  s.  16-17). 

a  Ældste  Joseph  B.  Wirthlin:  »Herrens  hus 
er  et  sted,  hvor  vi  kan  træde  uden  for 
verden  og  betragte  vort  liv  i  et  evigt 
perspektiv.  Vi  kan  tænke  over  belæringerne 
og  pagterne,  som  hjælper  os  til  en  klarere  forståelse  af 
frelsesplanen  og  vor  himmelske  Faders  uendelige 
kærlighed  til  sine  børn.  Vi  kan  tænke  over  vort  forhold  til 
Gud,  den  evige  Fader  og  hans  Søn,  Jesus  Kristus  ... 

Regelmæssig  tempeltjeneste  kan  give  os  åndelig 
styrke.  Den  kan  tjene  som  et  anker  i  hverdagen,  en 
kilde  til  inspiration,  beskyttelse,  sikkerhed,  fred  og 
åbenbaring«  (»Tragt  efter  det  gode«,  Stjernen,  juli  1992, 
s.  84). 

Ældste  Neal  A.  Maxwell:  »Hvis  vi  ...  vil 
holde  vore  pagter,  så  vil  vi  være  åndeligt 
sikret«  (»I  skal  sejre,  >ligesom  også  jeg  har 
sejret<«,  Stjernen,  juli  1987,  s.  64). 
»Lad  vindene  og  stormene  slå  mod  sådanne  hellige;  de 
vil  overvinde  verden  -  ikke  omvendt.  Lad  andre  falde; 
disse  falder  ikke!  Lad  andre  surmule  og  tvivle;  de  gør  det 
ikke!  Lad  andre  larme  og  håne  templet;  de  vil  stille  drage 
til  templet  og  gøre  hans  arbejde,  hvis  hus  det  er!«  (»Vi 
skinner  som  et  himmellys  i  verden«,  Stjernen,  oktober 
1983,  s.  17).  □ 

Tamara  Leatham  Bailey 

ILLUSTRERET  AF  DILLEEN  MARSH 

Hvem  kunne  have  vidst,  at 
en  beslutning,  jeg  traf,  da 
jeg  var  1 1  år,  skulle  påvirke 
hele  resten  af  mit  liv? 

Dengang  kom  min  familie  sjæl- 
dent i  Kirken.  Men  min  bror  og  jeg 
gik  begge  to  i  Primary.  Under  en 
lektion  om  tempelægteskab  sagde 
min  lærerinde:  »I  skal  beslutte  her  og 
nu,  at  I  vil  giftes  i  templet.  Det  kan 
ikke  vente.  Træf  beslutningen  i  dag.« 
Det  er  den  første  gang,  hvor  jeg 
husker,  at  jeg  blev  rørt  af  Ånden,  og 
jeg  besluttede  på  stedet,  at  det  var 
mit  mål  at  blive  gift  i  templet. 

De  næste  par  år  var  der  intet,  som 
ændrede  sig.  Jeg  kom  sjældent  i 
Kirken,  men  jeg  tænkte  anderledes. 
Jeg  troede,  at  jeg  en  skønne  dag  ville 
tage  til  templet. 

Med  tiden  fik  den  beslutning 
betydning  for  andre  beslutninger.  Da 
jeg  var  14,  besluttede  jeg,  at  en,  som 
planlagde  at  tage  i  templet,  burde 
deltage  i  seminar.  Jeg  så  mig  selv  som 
en  seminar-type. 

Mine  veninder  fra  seminar  gik  også 
til  UP-aktiviteter,  så  det  begyndte  jeg 
også  at  gøre.  Jeg  besluttede,  at  en, 
der  planlagde  at  modtage  templets 
velsignelser,  ville  have  gavn  af  at 

gøre  sig  fortjent  til  sin  Anerkendelse 
for  kvindelighed.  Det  var  ikke  let, 
fordi  jeg  var  blevet  aktiv  så  sent, 
men  en  dejlig  leder  hjalp  mig  med  at 
sætte  ekstra  mål  for  at  indhente  de 
andre. 

Et  af  mine  mål  var  at  have  100% 
tilstedeværelse  ved  Kirkens  møder  i 
en  hel  måned.  Det  var  hårdt  at  blive 
sat  af  uden  for  Kirken  af  mine 
forældre  hver  uge.  Nogle  gange  fik 
jeg  min  lillesøster  til  at  gå  med  mig, 
så  jeg  ikke  skulle  sidde  helt  alene.  Da 
jeg  nåede  det  mål,  fik  jeg  øjnene  op 
for,  at  jeg  var  kirkegænger- typen. 

Jeg  begik  fejltrin,  mange  fejltrin. 
Til  tider  følte  jeg  mig  modløs  og 
tænkte,  at  min  tempeldrøm  aldrig 
ville  blive  til  virkelighed.  En  kærlig 
biskop  vejledte  mig,  belærte  mig  om 
omvendelse  og  hjalp  mig  med  at 
beslutte  at  holde  ud.  Han  fik  mig  til 
at  huske  pa,  at  uanset  hvor  vanske- 
ligt det  ville  blive,  så  ville  det  at 
komme  i  templet  være  alle  anstren- 
gelser og  ofre  værd. 

Da  jeg  fyldte  16,  måtte  jeg  træffe 
flere  beslutninger.  En  af  mine  søndags- 
skolelærere advarede  os:  »I  gifter  jer 
med  en,  som  I  går  ud  med.  Sørg  for  at 
gå  ud  med  en,  som  I  kan  blive  gift  i 


At  deltage  i  seminar, 
gå  i  kirke  og  gå  ud 


med  den  rette  førte  alt 


sammen  til,  at  jeg  var 
der,  hvor  jeg  gerne 


ville  være. 


i 

templet  med.«  Jeg  tog  hans  råd  alvor- 
ligt og  overvejede  mine  bekendt- 
skaber: »Er  det  en,  som  jeg  kunne  tage 
til  templet  med?«  Nogle  gange  tog  jeg 
fejl  Men  jeg  holdt  fast  ved  min  plan, 
indtil  jeg  traf  den  rette  mand,  som  jeg 
kunne  gifte  mig  med  det  rette  sted. 

Mine  forældre  støttede  mig  i  alle 
mine  beslutninger.  Mor  og  far  stod 
sammen  med  mig  på  forhøjningen, 


Jeg  havde  aldrig  klaret  det, 

hvis  jeg  ikke  tidligt  havde  besluttet, 

at  jeg  var  tempelgænger-typen. 


den  dag  hvor  jeg  modtog  min  Unge 
Pigers  medaljon.  De  var  til  stede,  da 
jeg  afsluttede  seminar.  De  var  med, 
da  jeg  modtog  min  patriarkalske 
velsignelse,  og  de  støttede  mig,  mens 
jeg  gik  på  Ricks  College. 

De  var  begge  sammen  med  mig, 
den  gang  hvor  jeg  gik  op  til  templets 


indgang.  Jeg  havde  endelig  nået  det 
punkt,  hvor  jeg  kunne  træde  ind  i 
templet  og  modtage  de  velsignelser, 
som  jeg  havde  lært  om  og  set  frem 
til.  Statuen  af  englen  Moroni,  der 
strålede  oppe  på  templets  spir  i  det 
tidlige  morgenlys,  syntes  at  forkynde 
min  glæde  for  alverden.  Jeg  kyssede 
mine  forældre  farvel,  da  jeg  gik 
indenfor. 

Hvis  jeg  havde  ventet  med  at 
beslutte  mig  for,  hvor  jeg  skulle 
giftes,  ville  det  have  været  alt  for 
svært  at  sige  farvel  til  mine  forældre 
udenfor,  mens  jeg  selv  blev  viet  inde 
i  templet.  Jeg  ville  ikke  have  haft  et 
stærkt  vidnesbyrd  om  evangeliet, 
om  templets  betydning  og  nødven- 
digheden af  at  indgå  evige  pagter. 
Jeg  ville  måske  aldrig  have  fået 
chancen  for  at  træffe  den  beslut- 
ning. Ledere,  biskopper  og  venner 
har  hjulpet  mig.  Min  familie  har 
støttet  mig.  Men  jeg  havde  aldrig 
klaret  det,  hvis  jeg  ikke  først  havde 
besluttet  at  blive  gift  i  templet. 

1  templet  lærte  jeg  mere  om  min 
himmelske  Faders  plan  for  mig.  Jeg 
lærte,  at  jeg  slet  ikke  havde  nået  mit 
mål  endnu.  Jeg  havde  kun  taget 
endnu  et  skridt.  Så  jeg  besluttede  mig 
straks  for  at  holde  mine  tempel- 
pagter, uanset  hvor  vanskeligt  det 
ville  blive.  Jeg  besluttede,  at  jeg  en  dag 
vil  vende  tilbage  for  at  leve  sammen 
med  min  himmelske  Fader.  □ 

Forklarelsen  af  Carl  Bloch 

»Seks  dage  efter  tog  Jesus  Peter  og  Jakob  og  hans  bror  Johannes  med  sig  og  førte  dem  op  på  et  højt  bjerg  ...  Og  han  blev  forvandlet  for  øjnene 

af  dem,  hans  ansigt  lyste  som  solen  ...  Og  se,  Moses  og  Elias  kom  til  syne  for  dem  og  talte  med  ham«  (Matt  1  7:1-3). 

Gengivet  med  tilladelse  fra  Nationalhistorisk  museum  på  Frederiksborg  Slot  i  Hillerød. 


Det  kinesiske  tegn  for  kærlighed  er  symbolsk  for  de 

følelser,  som  de  hellige  i  Taiwan  nærer  for  Herren,  for 

hinanden  og  for  Jesu  Kristi  evangelium.  Se  »Taiwan: 

Fire  årtiers  tro«,  side  28. 


I 


DANISH 


02999"85110,,M4 


